text:
I Yini “Evhangeli Ya Yudasi”?
HI April 2006, maphepha-hungu emisaveni hinkwayo a ma tamele rungula ro hlamarisa leri ntlawa wa swidyondzi a wu ri karhi wu ri humesa erivaleni, ku nga ndzimana leyintshwa ya khale leyi a ya ha ku tshuburiwa leyi nga ni nhloko-mhaka leyi nge, “Evhangeli ya Yudasi.” Swihloko leswi swi vule leswaku swidyondzi swi vone onge ndzimana yi nga yi cinca hi ku helela ndlela leyi hi ehleketaka ha yona hi Yudasi, ku nga mudyondzisiwa loyi a xengeke Yesu. Swidyondzi leswi a swi endla Yudasi nghwazi hi ku vula leswaku a a twisisa ndlela leyi Yesu a a titwa ha yona ni leswaku u yise Yesu leswaku a dlayiwa hikuva Yesu u n’wi kombele leswaku a endla tano.
Xana hakunene leyi i ndzimana ya khale? Loko swi ri tano, xana yi paluxa swilo leswi a swi nga tiveki malunghana ni matimu ya Yudasi Iskariyota, Yesu Kreste kumbe Vakreste vo sungula? Xana yi fanele yi khumba ndlela leyi hi n’wi tekaka ha yona Kreste ni tidyondzo takwe?
KU TSHUBURIWA KA “EVHANGELI YA YUDASI”
Ndlela leyi “Evhangeli ya Yudasi” yi tshuburiweke ha yona a yi tiveki. Ematshan’weni yo va yi tshuburiwa ni ku tsariwa hi vayimburi, ndzimana yi lo na swipfuketana yi humelela eka timakete ta khale eku heleni ka va-1970 kumbe eku sunguleni ka va-1980. Swi nga ha endleka leswaku yi kumiwe aEgipta hi 1978 eka sirha-bako leri tshikiweke, kumbexana endzeni ka bako. Hi yin’wana ya tindzimana ta mune leti hambanisiweke leti nga eka codex (ku nga muxaka wa buku ya khale) leti tsariweke hi Xicoptic (ku nga ririmi leri tekiweke eka Vaegipta va khale).
Endzhaku ka loko codex yi susiwile eka ndhawu leyi omeke ya le Egipta, laha yi hlayisiweke ku ringana malembe-xidzana yo tala, yi sungule ku onhaka hi ku hatlisa. Swidyondzi swi nga ri swingani swi kombiwe codex katsongo hi 1983; kambe nxavo wa yona a wu durha swinene naswona a yi xavisiwanga. Leswi ku hundzeke malembe yi nga khathaleriwi, yi hatle yi hlakala. Hi 2000, yi xave hi muxavisi wa swilo swa khale wa le Switzerland. U yi nyike ntlawa wa vatshila, lava a va tirha ehansi ka Maecenas Foundation for Ancient Art and the National Geographic Society, leswaku va vuyetela codex leyi se a yo va swiphemu-phemu switsongo. Nakambe ntlawa lowu a wu fanele wu kambisisa malembe ya codex wu tlhela wu yi hundzuluxela.
Khaboni ya vu-14 leyi nga ni codex ya xiviri swi nga ha endleka yi ri ya lembe-xidzana ra vunharhu kumbe lembe-xidzana ra vumune C.E. Hambiswiritano, swidyondzi swi gimete hi leswaku tsalwa ra Xicoptic ra “Evhangeli ya Yudasi” ri hundzuluxeriwe ri suka eka Xigriki xo sungula xa khale. Xana a ku ri wihi nkarhi wolowo wo sungula ni ndhawu leyi “Evhangeli ya Yudasi” yi tsariweke ha wona?
“EVHANGELI YA YUDASI”—EVHANGELI YA VAGNOSTIC
Ku boxiwa ko sungula ka vukona bya ndzimana leyi vuriwaka “Evhangeli ya Yudasi” ku kumeka eka matsalwa ya Irenaeus, mutsari la tivulaka Mukreste wa le ku heleni ka lembe-xidzana ra vumbirhi C.E. Eka buku leyi vuriwaka Against Heresies, Irenaeus u tsale leswi malunghana ni wun’wana wa mintlawa yo tala leyi a a kaneta tidyondzo ta yona: “Wu vule leswaku Yudasi lowa muxengi a a swi tiva hi ku helela swilo leswi nileswaku leswi a ku ri yena ntsena a a tiva ntiyiso lowu van’wana a va nga wu tivi u hetisise mhaka yo va muxengi. Hikwalaho ka yena, swilo hinkwaswo swa le misaveni ni swa le tilweni, swi sungule ku yima hi nhloko. Wu humese matimu lama nga riki ntiyiso, lama nga ni nhloko-mhaka ya Evhangeli ya Yudasi.”
“A hi Evhangeli leyi tsariweke hi munhu un’wana loyi a hanyeke enkarhini wakwe”
Irenaeus a a ri ni kungu ro lwisana ni tidyondzo to hambana-hambana ta Vakreste va Vagnostic, lava a va vula leswaku va ni vutivi byo hlawuleka. Ku ni mintlawa yo tala ya Vagnostic naswona ntlawa wun’wana ni wun’wana wu ni nhlamuselo ya wona leyi wu ehleketaka leswaku i ntiyiso. Tinhlamuselo ta Vagnostic ti sekeriwe eka matsalwa ya vona lawa ma andzeke hi lembe-xidzana ra vumbirhi C.E.
Hakanyingi Matsalwa wolawo ya Vagnostic ma vule leswaku vaapostola va Yesu lava nga ni ndhuma a va ri twisisanga rungula rakwe nileswaku ku ni dyondzo ya xihundla leyi Yesu a yi nyikeleke leyi twisisiweke ntsena hi vanhu vatsongo lava hlawuriweke. * Van’wana va Vagnostic volavo a va tshemba leswaku misava leyi vanhu va hanyaka eka yona yi hambana ni xivandla xa moya xa vanhu lava feke. Hikokwalaho, “xikwembu lexi nga muvumbi” xa Matsalwa ya Xiheveru entiyisweni a xi ri xikwembu lexi nga riki xa nkoka, lexi a xi kanetiwa eka swikwembu swo hambana-hambana leswi nga ni matimba leswi a va tshembela eka swona. Va tshemba leswaku munhu loyi a nga ni vutivi byo hlawuleka u ta swi twisisa leswaku munhu u fanele a huma eka miri wakwe wa nyama.
“Evhangeli ya Yudasi” yi sekeriwe eka dyondzo leyi. Yi sungula hi marito lama nge: “Lexi i xihundla lexi Yesu a xi byeleke Yudasi Iskariyota, eka masiku ya nhungu, ni le ka masiku manharhu emahlweni ko va ku tlangeriwa Paseka.”
Xana codex leyi a yi fana swinene ni ndzimana leyi Irenaeus a tsaleke ha yona, leyi ku ringana malembe-xidzana a ku vuriwa leswaku yi lahlekile? Marvin Meyer, loyi a nga xirho xa ntlawa wo sungula lowu kambisiseke ni ku hundzuluxela codex leyi u vula leswaku “nhlamuselo [ya Irenaeus] yo koma yi fanela kahle ndzimana ya namuntlha ya Coptic leyi nga ni nhloko-mhaka leyi nge Evhangeli ya Yudasi.”
SWIDYONDZI SWI KANAKANA NDLELA LEYI YUDASI A HLAMUSERIWEKE HA YONA EKA “EVHANGELI YA YUDASI”
“Evhangeli ya Yudasi” yi kombisa leswaku Yesu u hleke hi ndlela yo monya loko vadyondzisiwa vakwe va kombisa leswaku a va nga ri ni vutivi lebyi faneleke. Kambe Yudasi hi yena ntsena eka vaapostola va 12 loyi a a twisisa ndlela ya xiviri leyi Yesu a a ri ha yona. Hikokwalaho, u byele yena ntsena “swihundla malunghana ni mfumo.”
Ntlawa wo sungula wa swidyondzi lowu hundzuluxeleke “Evhangeli ya Yudasi” wu khumbiwe hileswi Irenaeus a swi vuleke. Eka vuhundzuluxeri bya wona, Yudasi a a rhandziwa hi Yesu tanihi mudyondzisiwa un’we ntsena loyi a a ta twisisa swihundla kutani a “nghena emfun’weni.” Hambileswi vaapostola a va ta kuma munhu loyi a ta siva Yudasi, Yudasi a a ta kuma hakelo yo antswa ku tlula vadyondzisiwa lavan’wana hinkwavo hikuva u pfune Yesu leswaku a suka eka miri wakwe wa nyama.
Hi ku hatlisa vatsari lava dumeke vo kota Bart Ehrman na Elaine Pagels, lava nakambe va nga swidyondzi leswi dumeke swa le ku sunguleni ka Vukreste ni Vugnostic, va humese nkambisiso ni tinhlamuselo ta vona ta “Evhangeli ya Yudasi” leyi a yi yelana ni vuhundzuluxeri lebyi tsariweke hi ntlawa wo sungula. Hambiswiritano, endzhakunyana ka sweswo, swidyondzi swin’wana swo tanihi April DeConick na Birger Pearson swi phofule swivilelo swa swona. Swi vule leswaku eka mphikizano wa yona wa le ka swihaxa-mahungu leswi dumeke, National Geographic Society yi endle leswaku ndzimana ya khale yi hatla yi humesiwa. Ku engeta kwalaho, April DeConick na Birger Pearson va vone onge ku kambisisiwa ka ndzimana leyi a ku endliwanga hi ndlela leyinene.
Ku hava ni un’we wa swidyondzi loyi a kambisiseke ndzimana leyi loyi a vuleke leswaku yi tamele rungula ra matimu leri pakanisaka
Leswi a va titirha, DeConick na Pearson havumbirhi bya vona va gimete hileswaku swin’wana swa swiyenge leswikulu swa codex leyi a yi hlakarile a swi hundzuluxeriwanga kahle hi swidyondzi swa khale. Hi ku ya hi ndzimana leyi lulamisiweke ya DeConick, Yesu u vule leswaku Yudasi a nga ta kuma hakelo ematshan’weni yo vula leswaku a a ta kuma hakelo yo antswa ku tlula vadyondzisiwa lavan’wana.” * Nakambe Yesu hi ku kongoma u byele Yudasi leswaku a nge ngheni “emfun’weni.” Ematshan’weni yo va ‘ehenhla’ ka vadyondzisiwa lavan’wana, Yesu u vule leswi eka Yudasi: “U ta endla swo biha ku tlula hinkwavo. U ta kuma hakelo yo antswa ku tlula vadyondzisiwa lavan’wana hinkwavo hikuva u ndzi pfune leswaku ndzi suka eka miri wa mina wa nyama.” Hi ku ya hi langutelo ra DeConick, vatsari va “Evhangeli ya Yudasi” a va endla xihlekiso hi vaapostola hinkwavo. DeConick na Pearson va gimete hileswaku eka “Evhangeli ya Yudasi,” Yudasi a hi nghwazi.
HI NGA DYONDZA YINI EKA “EVHANGELI YA YUDASI”?
Ku nga khathariseki leswaku va teka Yudasi wa evhangeli leyi tanihi nghwazi kumbe dimona, ku hava ni un’we wa swidyondzi loyi a kambisiseke ndzimana leyi loyi a vuleke leswaku yi tamele rungula ra matimu leri pakanisaka. Bart Ehrman u ri: “A hi Evhangeli leyi tsariweke hi Yudasi kumbe leyi vulaka leswaku yi tsariwe hi yena. . . . A hi Evhangeli leyi tsariweke hi munhu un’wana loyi a hanyeke enkarhini wakwe, loyi entiyisweni a a n‘wi tiva . . . Hikokwalaho, a hi buku leyi nga hi nyikaka rungula leri engetelekeke malunghana ni leswi entiyisweni swi humeleleke enkarhini wa Yesu.”
“Evhangeli ya Yudasi” i ndzimana ya Vugnostic ya lembe-xidzana ra vumbirhi C.E., leyi eku sunguleni a yi tsariwe hi Xigriki xo sungula. Swidyondzi a swi si tiyiseka loko “Evhangeli ya Yudasi” leya ha ku tshuburiwaka yi fana ni ndzimana leyi Irenaeus a a vulavula ha yona. Kambe swi le rivaleni leswaku “Evhangeli ya Yudasi” yi nyikela vumbhoni bya nkoka bya leswaku ku ve ni nkarhi lowu Vukreste bya mavunwa byi sunguleke tidyondzo ta byona, leswi endleke leswaku byi avana hi mintlawa yo hambana-hambana. Ematshan’weni yo sola Matsalwa, “Evhangeli ya Yudasi” entiyisweni yi tiyisekisa swilemukiso swa vaapostola, swo tanihi leswi muapostola Pawulo a swi tsaleke eka Mintirho 20:29, 30, leyi nge: “Ndza swi tiva leswaku loko se ndzi fambile . . . exikarhi ka n’wina ku ta humelela vavanuna va vulavula swilo leswi soholotiweke leswaku va tikokela vadyondzisiwa.”
^ ndzim. 11 Hakanyingi Tievhangeli leti ti thyiwe endzhaku ka vanhu lava ku vuriwaka leswaku a va ti twisisa ku antswa tidyondzo ta ntiyiso ta Yesu, hilaha swi nga hakona eka “Evhangeli ya Tomasi” ni le ka “Evhangeli ya Mariya Magadala.” Phela kwalomu ka 30 wa matsalwa yo tano ya khale ma kumiwile.
^ ndzim. 18 Swidyondzi leswi amukeleke vonelo ra leswaku Yudasi i dimona eka ndzimana leyi—loyi ku nga yena a twisisaka vumunhu bya Yesu ku antswa ku tlula vadyondzisiwa lavan’wana—swi xiye ku yelana eka ndlela leyi madimona eka marungula ya Evhangeli ya le Bibeleni ma pakaniseke ha yona loko ma vula leswaku Yesu i mani.—Marka 3:11; 5:7.


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Timotiya 4:1-22
4 Ndza ku lerisa swinene-nene emahlweni ka Xikwembu na Kreste Yesu, loyi a nga ta avanyisa+ lava hanyaka ni lava feke,+ naswona hi ku humelela+ kakwe ni mfumo+ wakwe,2 chumayela rito,+ u va eka rona hi xihatla hi nguva+ leyinene, hi nguva+ ya ku karhateka, u tshinya,+ u holovela, u khongotela, hi mbilu yo leha+ leyi heleleke ni vutshila byo dyondzisa.3 Hikuva ku ta va ni nkarhi lowu va nga ta ka va nga tiyiseli eka dyondzo+ leyi hanyisaka, kambe, hi ku landza ku navela ka vona, va ta tihlengeletela vadyondzisi leswaku tindleve ta vona ti ta nyangalatiwa;+4 naswona va ta hundzuluxela tindleve ta vona ekule ni ntiyiso, kasi va ta hambukiseriwa etimhakeni ta mavunwa.+5 Kambe wena, hlayisa mianakanyo+ ya wena leyi hlutekeke eka hinkwaswo, tiyiselela nhlomulo,+ endla ntirho wa muevhangeli,+ hetisisa vutirheli+ bya wena hi xitalo.6 Hikuva ana se ndza chuluriwa ku fana ni gandzelo+ ra swakunwa, naswona nkarhi lowu faneleke wa ku ntshunxiwa+ ka mina wu tshinele.7 Ndzi lwe nyimpi+ leyinene, ndzi tsutsume pfhumba ndzi kondza ndzi heta,+ ndzi hlayise ripfumelo.+8 Ku sukela hi nkarhi lowu ku ya emahlweni ndzi vekeriwe harhi ya ku lulama,+ leyi Hosi, muavanyisi+ wo lulama, a nga ta ndzi nyika yona yi va hakelo+ hi siku+ ra kona, kambe a nge nyiki mina ntsena, kambe u ta nyika ni hinkwavo lava rhandzeke ku humelela kakwe.9 Endla hinkwaswo leswi u nga swi kotaka leswaku u ta eka mina hi ku hatlisa.+10 Hikuva Demasi+ u ndzi fularherile hileswi a rhandzeke mafambiselo+ ya swilo ya sweswi, naswona u ye eTesalonika; Kreskene u ye eGalatiya,+ Tito u ye eDalamatiya.11 I Luka ntsena la nga na mina. Teka Marka u ta na yena, hikuva wa ndzi pfuna+ eku tirheleni.12 Kambe ndzi rhumele Tixiko+ aEfesa.13 Loko u ta, tana ni nkhancu lowu ndzi wu siyeke na Karpo eTrowasi,+ ni tibuku-nsongwa, ngopfu-ngopfu leta madzovo.14 Alekzanda+ mufuri wa koporo u ndzi endle swilo swo tala swo biha—Yehovha u ta n’wi tlherisela hi ku ya hi swiendlo swakwe+—15 na wena tivonele eka yena, hikuva u kanete marito ya hina hi mpimo lowu hundzeletiweke.16 Loko ndzi tihlamulela ro sungula, a nga kona la yimeke na mina, kambe hinkwavo va sungule ku ndzi fularhela+—onge va nga ka va nga hlayeriwi swona+—17 kambe Hosi yi yime ekusuhi na mina+ yi ndzi nyika matimba,+ leswaku ha mina, ku chumayela ku hetisisiwa hi xitalo naswona matiko hinkwawo ma ku twa;+ naswona ndzi kutsuriwile enon’wini wa tinghala.+18 Hosi yi ta ndzi kutsula entirhweni+ wun’wana ni wun’wana wo homboloka naswona yi ta ndzi ponisa leswaku ndzi ta kuma mfumo+ wa yona wa le tilweni. Ku vangama a ku ve ka yona hi masiku ni masiku. Amen.19 Ndzi rungulele Priska+ na Akhwila ni ndyangu wa Onesiforo.+20 Erasto+ u sele le Korinto,+ kambe ndzi siye Trofimo+ a vabya eMileta.+21 Endla hinkwaswo leswi u nga swi kotaka leswaku u fika vuxika byi nga si fika.Yubulo wa ku rungula, na Pude na Lino na Klawudiya ni vamakwerhu hinkwavo.22 Hosi a yi ve ni moya lowu u wu kombisaka.+ Musa wa yona lowu nga faneriwiki a wu ve na n’wina.

robotstxt: allowed

filter: keep


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tihosi 3:1-28
3 Kutani Solomoni a endla ntwanano+ wa ku tekelana na Faro hosi ya le Egipta, a teka n’wana+ wa Faro, a n’wi tisa eMutini wa Davhida+ ku fikela loko a hete ku aka yindlu yakwe+ ni yindlu ya Yehovha+ ni rirhangu ra Yerusalema matlhelo hinkwawo.+2 Ntsena vanhu a va endla switlhavelo etindhawini leti tlakukeke,+ hikuva vito ra Yehovha a ri nga si akeriwa yindlu ku fikela emasikwini wolawo.+3 Solomoni a ya emahlweni a rhandza+ Yehovha hi ku famba emilawini ya Davhida tata wakwe.+ A hambeta a endla switlhavelo naswona a mbulukisa magandzelo etindhawini leti tlakukeke+ ntsena.4 Hikwalaho hosi yi ya eGibiyoni+ yi ya endla xitlhavelo kona, hikuva a ku ri yona ndhawu leyikulu leyi tlakukeke.+ Solomoni a a nyikela switlhavelo swo hisiwa swa 1 000 ehenhla ka alitari yoleyo.+5 Yehovha a humelela+ eka Solomoni eGibiyoni enorhweni+ nivusiku; Xikwembu xi ku: “Kombela lexi ndzi faneleke ndzi ku nyika xona.”+6 Hiloko Solomoni a ku: “Wena u n’wi kombe musa lowukulu wa rirhandzu+ nandza wa wena Davhida tatana, hilaha a fambeke hakona emahlweni ka wena hi ntiyiso, ni hi ku famba na wena hi ku tshembeka+ ni hi mbilu yo lulama; u hambete u n’wi hlayisela musa lowukulu wa rirhandzu, lerova u n’wi nyika n’wana leswaku a tshama exiluvelweni xakwe ku fana ni le sikwini leri.+7 Sweswi, Yehovha Xikwembu xanga, wena u endle nandza wa wena a va hosi ematshan’weni ya Davhida tatana, kambe mina ndzo va mufana lontsongo.+ A ndzi swi tivi ku huma ni ku nghena.+8 Nandza wa wena u le xikarhi ka vanhu va wena lava u va hlawuleke,+ vanhu vo tala ngopfu, lava va nga ta ka va nga hlayiwi kumbe va pimiwa hikwalaho ka ku tala ka vona.+9 U fanele u nyika nandza wa wena mbilu leyi yingisaka leswaku a avanyisa+ vanhu va wena, a xiya exikarhi ka leswinene ni leswo biha;+ hikuva i mani la kotaka ku avanyisa+ vanhu lava va wena vo nonon’hwa?”+10 Kutani nchumu lowu a wu tsakisa ematihlweni ya Yehovha, hikuva Solomoni u kombele nchumu lowu.+11 Xikwembu xi ya emahlweni xi ku eka yena: “Hikwalaho ka leswi u kombeleke nchumu lowu, u nga tikombelelanga masiku yo tala kumbe rifuwo+ kumbe ku kombela moya-xiviri wa valala va wena, kambe u tikombelele ku twisisa leswaku u twa timhaka ta vuavanyisi,+12 waswivo, kunene ndzi ta endla hi ku landza marito ya wena.+ Waswivo! Kunene ndzi ta ku nyika mbilu yo tlhariha ni leyi twisisaka,+ lerova a ku vanga na munhu la fanaka na wena emahlweni ka wena, naswona endzhaku ka wena a ku nge vi na munhu la fanaka na wena.+13 Nakambe ndzi ta ku nyika leswi u nga swi kombelangiki,+ rifuwo+ ni ku vangama, lerova a ku nge vi na hosi exikarhi ka tihosi leyi fanaka na wena, masiku ya wena hinkwawo.+14 Loko wo famba etindleleni ta mina hi ku hlayisa swileriso+ swa mina ni milawu ya mina, hilaha Davhida tata wa wena a fambeke hakona,+ ndzi ta lehisa masiku ya wena.”+15 Loko Solomoni a xalamuka,+ waswivo, phela a ku ri norho. Kutani a fika eYerusalema a yima emahlweni ka areka+ ya ntwanano wa Yehovha, a nyikela switlhavelo swo hisiwa naswona a endla magandzelo ya xinakulobye,+ a endlela malandza+ yakwe hinkwawo nkhuvo.+16 Hi nkarhi wolowo vavasati vambirhi lava va nga tinghwavava+ va fika eka hosi va yima emahlweni ka yona.+17 Wansati loyi un’wana a ku: “Ndzi khomele hosi yanga,+ mina ni wansati loyi hi tshama endlwini yin’we, kutani ndzi velekele ekusuhi na yena endlwini.18 Hi siku ra vunharhu endzhaku ka loko ndzi velekile, wansati loyi na yena u velekile. A hi ri swin’we. A hi nga ri na mufambi endlwini, a ku nga ri na un’wana handle ka hina vambirhi endlwini.19 Endzhaku n’wana wa wansati loyi a fa nivusiku, hikuva u etlele ehenhla ka yena.20 Hiloko a pfuka exikarhi ka vusiku a teka n’wananga etlhelo ka mina loko hlonga ra wena ra xisati ri etlele, a n’wi veka exifuveni xakwe, kambe n’wana wakwe la feke a n’wi veka exifuveni xa mina.21 Loko ndzi pfuka nimixo leswaku ndzi an’wisa+ n’wananga, waswivo, a a file. Hiloko ndzi n’wi nyangisisa swinene nimixo, kutani waswivo, a a nga ri yena n’wananga loyi ndzi n’wi tswaleke.”22 Kambe wansati loyi un’wana a ku: “E-e, n’wananga hi loyi a hanyaka kasi n’wana wa wena hi loyi a feke!” Nkarhi lowu hinkwawo wansati loyi a a ku: “E-e, n’wana wa wena hi loyi a feke kasi n’wananga hi loyi a hanyaka.” Kutani va ya emahlweni va vulavula tano emahlweni ka hosi.+23 Eku heteleleni, hosi yi ku: “Un’wana u ri, ‘Loyi a hanyaka i n’wananga, n’wana wa wena hi loyi a feke,’ kasi un’wana u ri, ‘E-e, n’wana wa wena hi loyi a feke kasi n’wananga hi loyi a hanyaka!’”24 Hosi yi ya emahlweni yi ku:+ “Ndzi kumeleni banga.” Kutani va tisa banga emahlweni ka hosi.25 Hiloko hosi yi ku: “Tsemani n’wana la hanyaka hi le xikarhi mi nyika loyi xiphemu xin’we, xiphemu lexin’wana mi xi nyika wansati loyi un’wana.”26 Xikan’we-kan’we wansati loyi n’wana la hanyaka a a ri wa yena a byela hosi a ku (hikuva mintlhaveko+ yakwe ya le ndzeni a yi khumbekile hikwalaho ka n’wana wakwe,+ lerova a ku): “Ndzi khomele,+ hosi yanga! N’wi nyikeni n’wana la hanyaka. Mi nga n’wi dlayi.” Nkarhi lowu hinkwawo wansati loyi un’wana a a ku: “A nge vi wa mina kumbe a va wa wena. N’wi pulukanyeni!”+27 Kutani hosi yi hlamula yi ku: “N’wi nyikeni n’wana la hanyaka, mi nga tshuki mi n’wi dlaya. Loyi i mana wakwe.”28 Hiloko tiko hinkwaro ra Israyele ri twa xiboho xa vuavanyisi+ lexi hosi a yi xi endlile; va chava hosi,+ hikuva va swi vonile leswaku vutlhari+ bya Xikwembu a byi ri endzeni ka yona leswaku yi humesa xiboho xa vuavanyisi.


text:
LESWI NGA PFUNAKA NDYANGU | VUKATI
Loko Vukati Bya Wena Byi Nga Vi Hi Ndlela Leyi A Wu Yi Languterile
NTLHONTLHO
Loko wena ni nkataku mi nga si tekana a swi tikomba ku ri ni swilo swo tala leswi mi fanaka ha swona. Sweswi, ku pfilunganyeka ku ku endla u titwa onge hiloko mi tshama swin’we ejele ematshan’weni yo tsakela ku va swin’we.
Mi nga byi antswisa vuxaka bya n’wina. Kambe, xo sungula u fanele u tiva lexi endlaka u titwa u pfilunganyekile.
LESWI ENDLAKA U TITWA TANO
Ku langutana ni ntiyiso. Mintirho ya siku ni siku, ku kurisa vana ni ku hanyisana ni vatswari va munghana wa wena wa vukati, hakatsongo-tsongo swi nga heta ntsako evukatini. Ku engetela kwalaho, swiphiqo leswi nga languteriwangiki—kumbexana swiphiqo swa timali kumbe ku khathalela xirho xa ndyangu lexi nga ni vuvabyi lebyi nga tshungulekiki—swi nga vanga swiphiqo evukatini.
Ku hambana loku vonakaka ku nga ta lulamiseka. Loko mimpatswa yi nga si tekana, yi tala ku honisa ku hambana loku yi nga na kona. Kambe loko se va tekanile, wanuna ni wansati va sungula ku xiya swilo swo tala leswi va hambanaka ha swona, swo tanihi mavulavulelo, ndlela yo tirhisa mali ni ku lulamisa swiphiqo. Ku hambana loku eku sunguleni a ko ku nyangatsa ntsena, sweswi a wa ha swi koti ku ku tiyiselela.
A wa ha ri na mhaka ni ndlela leyi nkataku a titwaka ha yona. Hi ku famba ka nkarhi marito kumbe swiendlo leswi nga riki na musa leswi pakelaneke ni timholovo leti nga lulamisiwangiki swi nga endla leswaku nuna kumbe nsati a tshika ku phofula ndlela leyi a titwaka ha yona kumbe a endla swo tlula sweswo, a sungula ku phofulela munhu un’wana.
Leswi a wu swi languterile a swi nga twali. Vanhu van’wana va nghenela vukati va ehleketa leswaku va kume munhu loyi va vumberiweke ku hanya na yena. Langutelo rero ri nga kombisa rirhandzu kambe ri nga va ni khombo. Loko ku sungula swiphiqo, norho wa leswaku a mi vumberiwe ku hanya swin’we wa hela, wu endla leswaku nuna ni nsati va vona onge va endle xihoxo hi ku tekana.
LESWI U NGA SWI ENDLAKA
Languta timfanelo letinene eka nkataku. Ringeta leswi: Tsala timfanelo tinharhu leti nkataku a nga na tona. Tshama u ri ni nxaxamelo wolowo, kumbexana endzhaku ka xifaniso lexitsongo xa mucato kumbe eka xitirhisiwa xa wena xa elektroniki. Nkarhi na nkarhi kambisisa leswi u swi tsaleke leswaku swi ku tsundzuxa leswaku ha yini u tekane ni nkataku. Ku languta timfanelo letinene eka nkataku swi kondletela ku rhula naswona swi ta mi pfuna ku lulamisa timholovo ta n’wina.—Nawu wa Bibele: Varhoma 14:19.
Hlelani ku heta nkarhi wo karhi mi ri swin’we. Loko mi nga si tekana, swi nga endleka leswaku a mi tivekela nkarhi wo endla swilo swo karhi swin’we. A mi hlela ku va swin’we. Ha yini mi nga endli leswi fanaka sweswi? Hlelani minkarhi leyi wena ni nkataku mi nga ta heta nkarhi wo karhi mi ri swin’we, onge i nkarhi lowuya a mi nga si tekana. Ku endla tano swi nga mi pfuna leswaku rirhandzu ra n’wina ri kula naswona mi kota ku langutana ni swiphiqo swa vutomi leswi nga languteriwangiki.—Nawu wa Bibele: Swivuriso 5:18.
Bulani hi ndlela leyi mi titwaka ha yona. Loko nkataku a ku khunguvanyisile hi mavulavulelo kumbe hi leswi a nga swi endla, xana u nga swi kota ku swi honisa? Loko u nga swi koti, u nga n’wi tsuveli. Vulavula na yena hi moya wo rhula hi mhaka leyi nga humelela, loko swi koteka mi vulavula hi siku leri yi humeleleke ha rona.—Nawu wa Bibele: Vaefesa 4:26.
Loko nkataku a ku khunguvanyisile hi mavulavulelo kumbe hi leswi a nga swi endla, xana u nga swi kota ku swi honisa?
Xiya ku hambana exikarhi ka ndlela leyi u titwaka ha yona ni xikongomelo xa nkataku. Entiyisweni a nga kona exikarhi ka n’wina loyi a tiyimiseleke ku twisa lowun’wana ku vava. Tiyisekisa nkataku hi mhaka leyi hi ku kombela ku rivaleriwa swi huma embilwini loko u n’wi twise ku vava. Endzhaku bulani hi swilo swo karhi leswi havumbirhi bya n’wina mi nga swi endlaka leswaku mi papalata ku twisana ku vava handle ko swi xiya. Yingisani ndzayo leyi ya le Bibeleni: “Kombanani musa, mi tsetselelana swinene, mi rivalelana hi ku ntshunxeka.”—Vaefesa 4:32.
U nga languteli swilo leswi nga twaliki. Bibele ya pfumela leswaku lava nghenelaka vukati va “ta va ni nhlomulo.” (1 Vakorinto 7:28) Loko u langutana ni nhlomulo wolowo u nga hatliseli ku gimeta hi leswaku u endle xihoxo hi ku nghenela vukati. Ematshan’weni ya sweswo, tirhisana ni nkataku leswaku mi lulamisa timholovo naswona mi “[hambeta] mi lehiselana mbilu ni ku rivalelana hi ku ntshunxeka.”—Vakolosa 3:13.


text:
NHLOKO-MHAKA YA XIFUNENGETO: XANA MISAVA LEYI NGA RIKI NA XIHLAWUHLAWU YI TA FIKA RINI?
Xihlawuhlawu—I Xiphiqo Lexi Nga Kona eMisaveni Hinkwayo
JONATHAN loyi a velekiweke eAmerika hi vatswari va le Korea a a vengiwa hikwalaho ka rixaka rakwe loko a ha ri n’wana. Loko a ri karhi a kula, u lave ndhawu leyi eka yona vanhu a va nga ta n’wi venga hikwalaho ka ndlela leyi a langutekaka ha yona kumbe rixaka rakwe. U ve dokodela edorobeni ra le n’walungwini wa Alaska le U.S.A., laha ku languteka kakwe a ku fana ni ka swigulana swakwe swo tala. A a ri ni ntshembo wa leswaku kumbexana kwale u ta va a xi balekele hi ku helela xihlawuhlawu.
Ntshembo wolowo wu xaxile loko a ri karhi a tshungula wansati loyi a nga ni malembe ya 25. Loko xigulana xexo lexi a xi titivarile xi pfuka, xi langute Jonathan kutani xi n’wi rhuketela hikwalaho ka leswi xi dyondzisiweke ku sukela loko xa ha ri xitsongo ku venga vanhu va le Korea. Eka Jonathan xiendlakalo xexo xi n’wi tsundzuxe mhaka yo vava ya leswaku matshalatshala hinkwawo lawa a ma endleke yo rhurha a ma n’wi pfunanga ku balekela xihlawuhlawu.
Handle ko ba mariri, leswi Jonathan a langutaneke na swona evuton’wini swi swi kombisa kahle leswaku xihlawuhlawu xi kona hakunene. Xi kumeka emisaveni hinkwayo. Swi vonaka onge kun’wana ni kun’wana laha ku nga ni vanhu, ku ni xihlawuhlawu.
Hambileswi xihlawuhlawu xi andzeke, vanhu vo tala va hatlisa va xi sola. Hakunene leswi a swi fambisani. Swi ta njhani leswaku nchumu lowu vengiwaka wu va lowu hangalakeke emisaveni hinkwayo? Entiyisweni, vanhu vo tala lava vengaka xihlawuhlawu va tsandzeka ku xiya leswaku na vona va na xona. Xana swi tano ni le ka wena? Xana a wu ta xi hlamula njhani xivutiso xo tano?
I NCHUMU LOWU TOLOVELEKEKE
Ku nga khathariseki leswaku ha swi xiya kumbe a hi swi xiyi, swa hi tikela ku vona loko hi ri ni xihlawuhlawu etimbilwini ta hina. Bibele yi hlamusela xivangelo xa kona loko yi ku: “Mbilu yi kanganyisa ngopfu ku tlula hinkwaswo.” (Yeremiya 17:9) Xisweswo, hi nga ha tixisa hi ku tibyela leswaku hi rhandza vanhu va tinxaka hinkwato. Kumbe hi nga ha tiyimelela hi ku vula leswaku hi ni xivangelo lexi twalaka xo va ni vonelo leri hoxeke hi vanhu va mintlawa yo karhi.
Ku kombisa mhaka ya leswaku swi nga ha endleka hi ri ni xihlawuhlawu hi ndlela yo karhi, anakanya hi xiendlakalo lexi: A hi nge u le ku fambeni exitarateni nivusiku u ri wexe. U hlangana ni majaha mambirhi lawa u nga ma tiviki. Ma vonaka ma ri ni matimba naswona un’we wa wona u vonaka onge u khome xo karhi.
Xana u gimeta hileswaku majaha wolawo ma lava ku ku vavisa? I ntiyiso leswaku leswi u langutaneke na swona enkarhini lowu hundzeke swi nga ku lemukisa leswaku u fanele u va ni vuxiyaxiya, kambe xana sweswo swi nga ku endla u gimeta hi ku vula leswaku majaha wolawo ma ni khombo? Xivutiso lexi tlhontlhaka mianakanyo hi lexi nge, Xana a wu ehleketa leswaku majaha wolawo i ya rixaka rihi? Nhlamulo ya xivutiso lexi yi nga ha paluxa mhaka ya nkoka. Yi nga ha kombisa leswaku hi ndlela yo karhi, u ni xihlawuhlawu.
Loko hi tikambisisa kahle, hi ta pfumela leswaku hinkwerhu hi na xihlawuhlawu. Hambi ku ri Bibele yi hlamusela muxaka lowu tolovelekeke wa xihlawuhlawu loko yi ku: “Vanhu va avanyisa vanhu van’wana hikwalaho ka ndlela leyi va langutekaka ha yona.” (1 Samuwele 16:7, Contemporary English Version) Leswi hinkwerhu hi nga ni mboyamelo lowu—lowu hakanyingi wu nga ni vuyelo lebyi nga ni khombo—xana wu kona ntshembo wa leswaku hi nga hlula kumbe ku herisa xihlawuhlawu evuton’wini bya hina? Xana hi ta kala hi wu vona nkarhi lowu eka wona misava hinkwayo yi nga ta va yi nga ha ri ni xihlawuhlawu?


text:
Vo tala namuntlha va ‘veka swo karhi etlhelo’ kumbe mali yo karhi leswaku va ta nyikela ha yona eka bokisi leri tsariweke leswi, “Ntirho Wa Misava Hinkwayo” emavandlheni ya vona. (1 Kor. 16:2) N’hweti ni n’hweti, mavandlha ma rhumela minyikelo yoleyo ehofisini ya Timbhoni ta Yehovha leyi langutelaka tiko ra wona. Nakambe swa koteka leswaku u rhumela minyikelo hi ku kongoma eka vandla ra swa nawu leri tirhisiwaka hi Timbhoni ta Yehovha etikweni ra ka n’wina. Leswaku u tiva vandla ra kona, hi kombela u nghena eka www.jw.org kumbe u fonela rhavi ra Timbhoni ta Yehovha ra le tikweni ra ka n’wina. U nga nyikela hi ku tirhisa tindlela leti landzelaka:
MINYIKELO LEYI NGA RIKI NA SWIPIMELO
-
U nga nyikela hi ku tirhisa Internet, khadi ra le bangi, khadi ra xikweleti leri u ri kumaka ebangi kumbe hi selfoni. Emarhavini man’wana swa koteka ku nyikela hi ku tirhisa jw.org kumbe website yin’wana.
-
U nga nyikela hi mali, swin’wetsin’wetsi kumbe nhundzu yin’wana ya nkoka. Katsa ni papila leri kombisaka leswaku mali kumbe nhundzu ya kona i minyikelo leyi nga riki na swipimelo.
MINYIKELO LEYI NGA NI SWIPIMELO
-
U nga nyikela hi mali leyi yi nga ha tlhelaka yi vuyisiwa eka wena loko u yi lava.
-
Loko u nyikela hi ndlela leyi, katsa ni papila leri hlamuselaka swipimelo swa minyikelo ya kona.
TINDLELA TIN’WANA TO NYIKELA
Handle ka ku nyikela hi mali ni swilo swin’wana swa nkoka, laha hansi ku xaxametiwe tindlela tin’wana leti u nga ha nyikelaka ha tona leswaku u seketela ntirho wo chumayela emisaveni hinkwayo. Loko u nga si nyikela, hi kombela leswaku u rhanga u fonela rhavi leri langutelaka tiko ra ka n’wina leswaku u ta tiva ndlela yo nyikela leyi tirhaka laha u tshamaka kona. Swilaveko swa le nawini ni milawu ya swibalo swa hambana hi ku ya hi tindhawu, hikwalaho vutisa un’wana loyi a nga ni vutivi hi swa nawu u nga si nyikela.
Ndzindzakhombo: Minyikelo yi nga endliwa hi ku tsala vandla leri tirhisiwaka hi Timbhoni ta Yehovha tanihi leri nga ta kuma mali ya ndzindzakhombo wa vutomi loko munhu a fa kumbe mali leyi munhu a yi kumaka loko a huma penceni.
Tiakhawunti Ta Bangi: Ku nga ha tsarisiwa vandla leri tirhisiwaka hi Timbhoni ta Yehovha loko sweswo swi fambisana ni swilaveko swa tibangi ta tiko ra ka n’wina, mali leyi lombisiweke hi ntswalo (certificates of deposit), kumbe akhawunti leyi munhu a yi pfulaka loko a kuma mali leyi a nyikiweke yona loko a huma penceni. A nga tlhela a hlamusela leswaku vandla rin’wana ra le nawini leri tirhisiwaka hi Timbhoni ta Yehovha ri ta kuma mali ya kona loko yena a fa.
Tixere Ni Mali Leyi Lombisiweke Hi Ntswalo (Bonds): Munhu a nga nyikela hi tixere ni mali leyi lombisiweke hi ntswalo eka vandla leri tirhisiwaka hi Timbhoni ta Yehovha. A nga ha tlhela a tsala papila leri vulaka leswaku mali ya kona yi ta tekiwa loko a fa.
Tindlu: Loko munhu a ri ni yindlu leyi nga ha xavisiwaka, a nga ha yi nyikela eka vandla ra le nawini leri tirhisiwaka hi Timbhoni ta Yehovha. Loko a tshama eka yona, a nga ha hlela leswaku a ya emahlweni a tshama kona ku fikela loko a fa.
Ku Nyikela Hi Mali Leyi Vekisiweke: Munhu a nga nyikela hi mali leyi a yi vekiseke eka vandla ra le nawini leri tirhisiwaka hi Timbhoni ta Yehovha, a tlhela a hlela ku kuma mali yo karhi lembe ni lembe loko a ha hanya. A nga ha kuma phepha ra xibalo leri kombisaka mali ya lembe leyi kokiweke loko a nyikela.
Mapapila Ya Ndzhaka Ni Vulawuri Bya Timali (Wills and Trusts): Munhu a nga ha hlela leswaku mali ya yena kumbe nhundzu ku nyikeriwa ha swona loko a file. A nga endla leswi hi ku landza endlelo ra nawu ro tsala papila leri kombisaka leswaku u lava leswaku vandla ra le nawini leri tirhisiwaka hi Timbhoni ta Yehovha ri ta kuma nhundzu kumbe mali ya yena. Lunghiselelo leri ri nga endla leswaku ku nga vi na xibalo.
Tindlela leti kombisiweke laha henhla to nyikela ti kombisa leswaku munhu u fanele a hlela kahle leswaku a kota ku nyikela. U nga kuma rungula leri engetelekeke malunghana ni ku nyikela eka ntirho wa misava hinkwayo wa Timbhoni ta Yehovha eka broxara leyi nge, Charitable Planning to Benefit Kingdom Service Worldwide, leyi kumekaka hi Xinghezi ni hi Xipaniya ntsena. Broxara leyi yi ni tindlela to hambanahambana ta ndlela leyi munhu a nga nyikelaka ha yona. Swi nga endleka leswaku rungula rin’wana leri nga eka broxara leyi ri nga tirhi eka wena hikwalaho ka ku hambana ka milawu ya swibalo kumbe milawu yin’wana ya le tikweni ra ka n’wina. Vanhu vo tala va hoxe xandla leswaku va seketela ntirho wa hina lowu endliwaka emisaveni hinkwayo ni ku va va nga hakeli xibalo hi ku va va nyikela hi yin’wana ya tindlela leti. Loko broxara leyi yi kumeka laha u tshamaka kona, u nga kombela kopi ya yona eka matsalana wa vandlha ra n’wina.
Leswaku u kuma rungula leri engetelekeke, tlika linki leyi nge, “Seketela Ntirho Wa Hina Wa Misava Hinkwayo Hi Ku Nyikela” ehansi ka tlukankulu ra jw.org/ts kumbe u fonela rhavi ra Timbhoni ta Yehovha ra laha u tshamaka kona.


text:
January 4-
10
2 TIKRONIKA 29-32
Risimu 114 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Vugandzeri Bya Ntiyiso Byi Lava U Tirha Hi Matimba”: (10 min.)
2Tk 29:10-17—Hezekiya a vuyetela vugandzeri bya ntiyiso hi ku tiyimisela
2Tk 30:5, 6, 10-12—Hezekiya a rhamba vanhu hinkwavo lava nga ni timbilu letinene ku hlengeletana leswaku va ta gandzela
2Tk 32:25, 26—Hezekiya u tshike ku tikukumuxa kutani a titsongahata (w05 10/15 25 ¶20)
-
Endla Ndzavisiso: (8 min.)
2Tk 29:11—Hezekiya u xi veke njhani xikombiso lexinene loko swi ta emhakeni yo rhangisa swilo swa nkoka swinene? (w13 11/15 17 ¶6-7)
2Tk 32:7, 8—Hi rihi goza leri tirhaka leri hi nga ri tekaka leswaku hi tilunghiselela ku langutana ni swiyimo swo tika enkarhini lowu taka? (w13 11/15 20 ¶17)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: 2Tk 31:1-10 (u nga hundzi timinete ta mune)
NDZETELO WA NTIRHO WO CHUMAYELA
Lunghiselela Swingheniso Swa N’hweti Leyi: (15 min.) Bulo ni vayingiseri. Tlanga vhidiyo yo sungula leyi nge Xingheniso Xa Xihondzo xo Rindza, kutani mi bula hi tinhla leti mi nga ti tirhisaka. Kandziyisa leswi muhuweleri a swi endleke leswaku a kota ku tlhela a endla riendzo ro vuyela. Endla leswi fanaka eka xingheniso xa vumbirhi xa Xihondzo xo Rindza ni broxara leyi nge Mahungu Lamanene. Boxa tinhla leti nga eka nhlokomhaka leyi nge “Ndlela Yo Fambisa Dyondzo U Tirhisa Broxara Leyi Nge Mahungu Lamanene.” Khutaza vahuweleri leswaku va titsalela swingheniso swa vona.
MAHANYELO YA VAKRESTE
Risimu 127
“Lunghelo Leri Hi Nga Na Rona Ro Aka Ni Ku Khathalela Tindhawu Ta Vugandzeri Bya Ntiyiso”: (15 min.) Bulo ni vayingiseri. Kombela lava pfuneteke eku akiweni ka Holo ya Mfumo leswaku va hlamusela ntsako lowu va veke na wona. Hi ku komisa burisana ni makwerhu loyi a langutelaka ku basisiwa ni ku khathaleriwa ka Holo ya Mfumo malunghana ni lunghiselelo ra swilaveko swa vandlha.
Dyondzo Ya Bibele Ya Vandlha: ia ndz. 6 ¶1-14 (30 min.)
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 142 Ni Xikhongelo
Xitsundzuxo: Hi kombela mi tlanga risimu leri kan’we, kutani endzhaku ka sweswo vandlha ri fanele ri yimbelela risimu leri lerintshwa.


text:
1Aholu Liphuvbo nya gu Age li ngu ganela lisine, li gu khilo khu gikhati nya guhegise vambe va na diga gukhodwa, va yingisa maphuvbo nya malipha, va landra sihevbulo sa Sathane. 2Va na landrisela ava va hevbudzago malipha khavo lisine, ava mapimo yawe ma fudego. 3Va embela vathu gu khavo mu nga dzegani, mu nga hodzi egi ni gile; va diga gu hodza esi Nungungulu a si vangedego ava va khodwago ni vale va tigo lisine, gasi va si hakha va bonga Nungungulu. 4Kholu satshavbo esi Nungungulu a nga si vanga khyadi, gimwalo ni gimwegyo gi yelago gu nyenywa. Ha gu si hakha, hi na bonge Nungungulu. 5Kholu sa gu agiswa khu mahungu ya Nungungulu ni milombelo. 6Wa gu hevbudza vandriyathu mahungu yaya u na khala muphasedzeli nya gutumbege wa Jesu Kristo. Khavbo u na gu yeyedzago nya gukhuwe u ngu vbanya masine nya gukhodwe, ni sihevbulo nya lisine u hakhidego. 7Nyenya mitsheketo nya guvivbe ya vagale, u dzi garadza khu gu vbanya gukhodwani. 8Kholu wa gu olovela guvbanya khu mithumo nya givili, kha yi phasi gilo, aholu, wa gu vbanya khu gukhodwa, gu ngu phasa satshavbo, gu ngu ninga gutumba guvbanyani ga olu ni ogu gu natago. 9Mahungu yaya ma tiyile ngudzu, ma ngu yela gu tumbwa. 10Ethu ha gu dzi garadza, hi dzi songa khu gu thuma khu kotani hi vegidego gutumba gwathu ga Nungungulu a vbanyago. Uye khuye muvbanyisi nya vathu vatshavbo ngudzungudzu ga vale va khodwago. 11Hevbudza ni gu leletela silo sesi. 12Kha gu vbwetegi ni moyo a gu yeyisa khu gu khuye u ngari gikhwathana. Gu vbwetega u khale giwonelo ga vakhodwa khu maganelelo, ni magirelo ni lihaladzo, ni gukhodwa, ni mavbanyelo nya yadi. 13Simamisa gu hevbulela vakhodwa Milowo nya gu Age, u va tiyisela ni gu va hevbudza kala nyita iyoyo. 14U nga divaledwi khu giningwa u gi hakhidego, egi u nga ningwago khu litshigu lile vaprofeti nya libandla va nga ganela, u gu handzegwa mandza khu madhota. 15Vegisa silo sesi, u si gimbidzisa khu ndzila ni lisine, gasi vatshavbo va wone mihandro nya gu dzi garadze gwago. 16Dzi wonele uwe wurumba wago, ni esi u hevbudzago. Simama gu ema ga silo sesi. Khu kharato, u na mana guvbanyiswa uwe ni vale va gu yingisago.
Copyright
Learn More


text:
Xana Madzolonga Ma Ta Hela?
Xana wena kumbe xirho xa wena xa ndyangu mi tshame mi hlaseriwa? Xana u ni xivangelo xo chava leswaku siku rin’wana u ta hlaseriwa? Ku vuriwa leswaku madzolonga i “xiphiqo lexi kulaka emisaveni hinkwayo.” Xiya swikombiso leswi landzelaka.
MADZOLONGA EMINDYANGWINI NI KU XANISIWA HI TIMHAKA TA MASANGU: Nhlangano wa Matiko wu vika leswi: “Wansati un’we eka vanharhu, u xanisiwile hi timhaka ta masangu kumbe a biwa hi munhu loyi a rhandzanaka na yena.” Lexi twisaka ku vava “ku ringanyetiwa leswaku wansati un’we eka va ntlhanu u ta pfinyiwa kumbe a va ekhombyeni ro pfinyiwa.”
VUGEVENGA ESWITARATENI: Ku vikiwa leswaku ku ni 30 000 wa mintlawa ya madzolonga leyi endlaka vugevenga eUnited States. Le Latin America, munhu u’nwe eka vanharhu u vike leswaku u tshame a hlaseriwa.
KU DLAYIWA KA VANHU: Ku ringanyetiwa leswaku ku dlayiwe kwalomu ka hafu ya miliyoni wa vanhu hi lembe rin’we ntsena, ku tlula lava dlayiweke hi tinyimpi. Edzongeni wa Afrika ni le Amerika Xikarhi hi xiringaniso ku ve ni xiviko xa le henhla xa vanhu lava dlayiweke naswona xi le henhla hi laha ku phindhiweke ka mune loko xi pimanisiwa ni xiringaniso xa misava hinkwayo. Vanhu vo tlula 100 000 va dlayiwile eLatin Amerika hi lembe rin’we ni van’wana va 50 000 eBrazil ntsena. Xana xi kona lexi nga herisaka madzolonga?
XANA MADZOLONGA MA NGA HERISIWA?
Ha yini ku ri ni ku andza ka madzolonga? Ku hlamuseriwe swivangelo swo tala ku katsa ni leswi landzelaka: ku tshwukiselana mahlo loku vangiwaka hi xihlawuhlawu ni vusweti, ku nga vi na mhaka ni vutomi bya van’wana, ku nwa ngopfu byala ni ku tirhisa swidzidziharisi, ku va vana va vona vanhu lavakulu va lwa ni mhaka ya leswaku swigevenga leswi nga ni khombo swi tikomba swi nga xupuriwi loko swi dyohile.
I ntiyiso leswaku ku ni nhluvuko lowu endliweke eka ku hunguta madzolonga etindhawini tin’wana ta misava. Doroba ra São Paulo, eBrazil, ri vike leswaku ri ve ni ku hunguteka ka ku dlayiwa ka vanhu hi 80 wa tiphesente eka khume ra malembe lama nga hundza. Hambiswiritano, vugevenga byo hambanahambana lebyi fambisanaka ni madzolonga byi andzile edorobeni rero naswona hi xiringaniso vaaki va 10 eka va 100 000 va dlayiwa. I yini lexi nga herisaka madzolonga hilaha ku nga heriki?
Leswaku madzolonga ma herisiwa hi ku helela, ku laveka leswaku vanhu va cinca langutelo ra vona ni mahanyelo ya vona. Leswaku vanhu lava nga ni madzolonga va cinca, va fanele va siva timfanelo to biha to tanihi ku tikukumuxa, makwanga ni vutianakanyi hi rirhandzu, xichavo ni ku khathala hi van’wana.
I yini leswi nga khutazaka munhu leswaku a endla ku cinca lokukulu konghasi? Anakanya hi leswi Bibele yi swi dyondzisaka:
“Ku rhandza Xikwembu, hi kona ku hlayisa swileriso swa xona.”
—1 Yohane 5:3.
“Ku chava Yehovha swi vula ku venga swo biha.” *—Swivuriso 8:13.
Ku rhandza Xikwembu ni ku chava ku xi khunguvanyisa hi swona leswi nga pfunaka vanhu lava nga ni madzolonga leswaku va cinca vutomi bya vona, ku nga ri hi singita kambe va cinca vumunhu bya vona hilaha ku heleleke. Xana leswi swi nga koteka?
Ehleketa hi Alex, * loyi a heteke malembe ya 19 a ri ekhotsweni ra le Brazil hikwalaho ka vugevenga. U ve Mbhoni ya Yehovha hi lembe ra 2000, endzhaku ko dyondza Bibele na Timbhoni. Xana Alex u cince mahanyelo yakwe ya madzolonga hilaha ku heleleke? Ina, naswona wa tisola hikwalaho ka swilo swo biha leswi a swi endleke. U ri: “Kambe, sweswi ndzi rhandza Xikwembu hikwalaho ka leswi xi ndzi rivaleleke hakunene. Ku tlangela ni ku rhandza Yehovha swi ndzi pfunile leswaku ndzi cinca tindlela ta mina.”
César loyi na yena a tshamaka eBrazil, a a ri khamba a tlhela a phanga a hlomile. Sweswo swi humelele malembe ya 15 lama hundzeke. I yini lexi n’wi pfuneke leswaku a cinca? Loko a ri ekhotsweni, u endzele hi Timbhoni ta Yehovha naswona u sungule ku dyondza Bibele. César wa hlamusela: “A ku ri ro sungula leswaku ndzi va ni xikongomelo evuton’wini. Ndzi dyondze ku rhandza Xikwembu. Ndzi tlhele ndzi dyondza ku xi chava, ku nga ku chava ku tlhelela eka ku endla swilo swo biha ivi ndzi twisa Yehovha ku vava. A ndzi nga lavi ku tikombisa ndzi nga wu tlangeli musa wakwe. Rirhandzu rero ni ku chava koloko swi endle leswaku ndzi hundzuka.”
Xana mintokoto leyi yi hi komba yini? Swi komba leswaku Bibele yi ni matimba yo hundzula vutomi bya vanhu hilaha ku heleleke hi ku cinca ndlela leyi va anakanyaka ha yona. (Vaefesa 4:23) Alex, loyi a boxiweke eku sunguleni u tlhela a ku: “Leswi ndzi swi dyondzeke eBibeleni swi fana ni mati yo tenga lama nghenaka endzeni ka mina ivi ma ndzi tengisa hakatsongotsongo hi ku susa miehleketo yo biha. Leswi i swilo leswi a ndzi nga tshembi leswaku ndzi nga swi tshika.” Ina, loko hi tata miehleketo ya hina hi rungula leri tengeke ra le Bibeleni, ri nga swi kota ku susa swilo swo biha eka hina. Rito ra Xikwembu ri ni matimba yo hi basisa. (Vaefesa 5:26) Vanhu lava nga ni tihanyi ni vutianakanyi va nga hundzula vutomi bya vona, va va vo rhula va tlhela va va ni musa. (Varhoma 12:18) Va kuma ku rhula evuton’wini bya vona hi ku tirhisa milawu ya Bibele.
Timbhoni ta Yehovha to tlula nhungu wa timiliyoni leti nga ematikweni ya 240 ti kume xilotlelo xo herisa madzolonga. Vanhu va tinxaka hinkwato ni mindhavuko yo hambana va dyondze ku rhandza ni ku chava Xikwembu, ku rhandzana ni ku hanyisana tanihi ndyangu wa misava hinkwayo. (1 Petro 4:8) Ndlela leyi va hanyaka ha yona i vumbhoni bya leswaku misava leyi nga riki na madzolonga yi ta va kona.
MISAVA LEYI NGA RIKI NA MADZOLONGA YI TSHINELE!
Bibele yi tshembisa leswaku Xikwembu ku nga ri khale xi ta herisa madzolonga emisaveni. Madzolonga lama tateke misava namuntlha ma ta herisiwa hi “siku ra [Xikwembu ra] vuavanyisi ni ra ndzoviso wa vanhu lava va nga xiximiki Xikwembu.” (2 Petro 3:5-7) Ku nge he vi ni vanhu va madzolonga lava nga ta xanisa van’wana. Hi nga tiyiseka njhani leswaku Xikwembu xi lava ku herisa madzolonga?
Bibele yi vula leswaku Xikwembu xa “n’wi venga un’wana ni un’wana la rhandzaka madzolonga.” (Pisalema 11:5) Muvumbi u rhandza ku rhula ni vululami. (Pisalema 33:5; 37:28) Hi yona mhaka a nge ma tiyiseleli hilaha ku nga heriki madzolonga.
Ina, misava leyintshwa ya ku rhula yi tshinele. (Pisalema 37:11; 72:14) Ha yini u nga dyondzi ndlela leyi u nga swi kotaka ha yona ku hanya eka misava yoleyo leyi nga riki na madzolonga?
^ ndzim. 12 Yehovha i vito ra Xikwembu hilaha ri kumekaka hakona eBibeleni.
^ ndzim. 14 Mavito ma cinciwile.
DYONDZA SWO TALA
Ku Ta Tisa Ku Yini Ku Rhula Emisaveni?
Dyondza ndlela leyi Xikwembu xi nga ta ku tisa ha yona ku rhula emisaveni hi ku tirhisa Mfumo wa xona.
Leswi Bibele Yi Swi Vulaka Hi Madzolonga
Xikwembu xi titwa njhani hi madzolonga? Xana vanhu va madzolonga va ta hundzuka?


text:
NDZIMA 24
Ku Hava Lexi Nga Ta Hi “Hambanisa Ni Rirhandzu Ra Xikwembu”
1. Hi kwihi ku titwa loku hoxeke loku karhataka vanhu vo tala, ku katsa ni Vakreste va ntiyiso?
XANA Yehovha Xikwembu xa ku rhandza wena hi ku kongoma? Van’wana va pfumela leswaku Xikwembu xa va rhandza vanhu, hilaha Yohane 3:16 yi vulaka ha kona. Kambe hi hala tlhelo va titwa hi ndlela leyi: ‘Xikwembu a xi nge ndzi rhandzi hi ku kongoma.’ Minkarhi yin’wana hambi ku ri Vakreste va ntiyiso, va swi kanakana sweswo. Wanuna un’wana la heleke matimba u te: “Swa ndzi tikela ku tshemba leswaku Xikwembu xi ni mhaka na mina.” Xana na wena u titwa hi ndlela yoleyo minkarhi yin’wana?
2, 3. I mani loyi a lavaka hi tivona hi ri vanhu lava nga pfuniki nchumu kumbe hi ri lava nga rhandzekiki eka Yehovha, naswona hi nga lwisana njhani ni mianakanyo yoleyo?
2 Sathana u hisekela ku hi endla hi pfumela leswaku Yehovha Xikwembu a nga hi rhandzi naswona a nga hi teki hi ri nchumu. Ina, Sathana u kanganyisa vanhu hi ku va endla va tibuma hi leswi va langutekisaka xiswona ni ku tikukumuxa. (2 Vakorinto 11:3) U tsakela ku endla vanhu lava tsaneke va titwa va nga ri nchumu. (Yohane 7:47-49; 8:13, 44) Leswi swi tano ngopfu-ngopfu “emasikwini [lawa] yo hetelela” ya mangava. Vo tala namuntlha va kulela emindyangwini leyi “nga riki na xinakulobye xa ntumbuluko.” Van’wana va tshama va ri karhi va langutana ni vanhu lava nga ni vukarhi, lava nga ni vutianakanyi ni lava omeke tinhloko. (2 Timotiya 3:1-5) Leswi va heteke malembe va ri karhi va xanisiwa, va kombiwa xihlawu-hlawu kumbe ku vengiwa, va ha tivona va ri vanhu lava nga pfuniki nchumu kumbe va ri lava nga rhandzekiki.
3 Loko u tshuka u titwa onge a wu pfuni nchumu kumbe a wu rhandziwi, u nga heli matimba. Vo tala va hina minkarhi yo tala hi tivona hi nga pfuni nchumu. Kambe tsundzuka, Rito ra Xikwembu ri tsaleriwe “ku lulamisa swilo” ni ku “wisetela swilo leswi simekiweke swi tiya.” (2 Timotiya 3:16; 2 Vakorinto 10:4) Bibele yi ri: “Hi ta tiyisekisa timbilu ta hina emahlweni ka yena malunghana ni xin’wana ni xin’wana lexi timbilu ta hina ti nga hi solaka ha xona, hikuva Xikwembu i xikulu eka timbilu ta hina naswona xi tiva swilo hinkwaswo.” (1 Yohane 3:19, 20) Kutani ke, a hi xiyeni tindlela ta mune laha eka tona Matsalwa ma hi pfunaka ku “tiyisekisa timbilu ta hina” hi rirhandzu ra Yehovha.
Yehovha U Ku Teka U Ri Wa Nkoka
4, 5. Xana xikombiso xa Yesu xa swindzingiri xi swi kombisa njhani leswaku hi va nkoka ematihlweni ya Yehovha?
4 Ndlela yo sungula, Bibele yi swi veka erivaleni leswaku Xikwembu xi teka un’wana ni un’wana wa malandza ya xona a ri wa nkoka. Hi xikombiso, Yesu u te: “Xana swindzingiri swimbirhi a swi xavisiwi hi mali ya nsimbi ya risima leritsongo ke? Kambe ku hava ni xin’we xa swona lexi nga waka ehansi Tata wa n’wina a nga swi tivi. Hambi ku ri misisi ya tinhloko ta n’wina yi hlayiwile hinkwayo. Hikokwalaho mi nga chavi: Mi ni risima ku tlula swindzingiri swo tala.” (Matewu 10:29-31) Xiya leswaku marito wolawo a a ma vula yini eka vayingiseri va Yesu va le ka lembe-xidzana ro sungula.
5 Hi nga ha hlamala leswaku munhu u tikarhatela yini hi ku xava xindzingiri. Phela, esikwini ra Yesu xindzingiri a xi ri xona xo chipa ngopfu eka tinyenyana hinkwato leti a ti dyiwa. Xiya leswaku hi mali yin’we ya nsimbi leyi nga riki ya nkoka ngopfu, muxavi a a kuma swindzingiri swimbirhi. Kambe endzhakunyana Yesu u vule leswaku loko munhu a lava ku xava hi timali timbirhi ta nsimbi, a a kuma swindzingiri swa ntlhanu ku nga ri swa mune. Xinyenyana lexa vuntlhanu a wu bazeriwa hi xona tanihi leswi a xi nga ri xa risima. Kumbexana swivumbiwa sweswo a swi nga ri swa risima ematihlweni ya vanhu, kambe xana Muvumbi wa swona u swi languta njhani? Yesu u te: “Ku hava ni xin’we xa swona lexi rivalekaka emahlweni ka Xikwembu.” (Luka 12:6, 7) Leswi swa hi pfuna leswaku hi twisisa yinhla ya Yesu. Loko Yehovha a nga xi rivali xindzingiri ni xin’we, munhu yena i wa risima ku tlula xindzingiri! Hilaha Yesu a hlamuseleke ha kona, Yehovha u tiva vuxokoxoko hinkwabyo bya hina. Phela, misisi ya tinhloko ta hina yi hlayiwile!
6. Hi swi tivisa ku yini leswaku Yesu a a nga hundzeleti loko a vulavula hi ku hlayiwa ka misisi ya hina?
6 Xana misisi ya hina yi hlayiwile? Van’wana va nga ha ehleketa leswaku Yesu a a hundzeleta swilo. Wa nga ehleketa hi ntshembo wa ku pfuxiwa ka vafi. Yehovha u fanele a hi tiva swinene loko a ta kota ku tlhela a hi pfuxa! U hi teka hi ri va nkoka swinene lerova u tsundzuka xin’wana ni xin’wana, ku katsa ni xitekela xa hina ni swilo hinkwaswo leswi hi swi tivaka ni leswi hi swi endleke. * Ku hlayela misisi ya hina—laha nhloko ha yin’we yi nga ni misisi ya 100 000 hi xiringaniso—sweswo a hi ntirho eka yena.
I Yini Leswi Yehovha A Swi Vonaka Eka Hina?
7, 8. (a) Hi tihi timfanelo leti Yehovha a tsakelaka ku ti kuma loko a ri karhi a kambisisa timbilu ta vanhu? (b) Hi yihi mintirho yin’wana leyi hi yi endlaka leyi Yehovha a yi tsakelaka?
7 Ndlela ya vumbirhi, Bibele yi hi dyondzisa leswi Yehovha a tsakelaka ku swi vona eka malandza yakwe. Kahle-kahle, u tsakisiwa hi timfanelo ta hina letinene ni matshalatshala lama hi ma endlaka. Hosi Davhida u byele n’wana wakwe Solomoni a ku: “Yehovha u kambisisa timbilu hinkwato, naswona u xiya mboyamelo wun’wana ni wun’wana wa miehleketo.” (1 Tikronika 28:9) Loko Xikwembu xi kambisisa timbilu ta vanhu va magidi ya timiliyoni emisaveni leyi nga ni madzolonga, leyi teleke hi rivengo, handle ko kanakana xa tsaka swinene loko xi vona mbilu leyi rhandzaka ku rhula, ntiyiso ni vululami! Xana ku humelela yini loko Xikwembu xi kuma mbilu leyi xi rhandzaka, leyi lavaka ku dyondza ha xona ni ku avelana vutivi lebyi ni van’wana? Yehovha u hi byela leswaku u va tekela enhlokweni lava byelaka van’wana ha yena. U ni “buku ya xitsundzuxo” ya hinkwavo “lava va chavaka Yehovha ni lava va anakanyaka hi vito ra yena.” (Malakiya 3:16) Timfanelo to tano i ta risima eka yena.
8 Hi yihi mintirho leyinene leyi Yehovha a yi tsakelaka? I matshalatshala ya hina yo tekelela N’wana wa yena Yesu Kreste. (1 Petro 2:21) Ntirho wun’wana wa nkoka lowu Xikwembu xi wu tsakelaka i ku hangalasiwa ka mahungu lamanene ya Mfumo wa xona. Eka Varhoma 10:15, ha hlaya: “Ya languteka hakunene milenge ya lava va vulaka mahungu lamanene ya swilo leswinene!” Hi ntolovelo a hi nge ehleketi leswaku milenge ya hina leyi nga nyawuliki ya “languteka,” kumbe yi xongile. Kambe laha, yi yimela matshalatshala lawa malandza ya Yehovha ya ma endlaka hi ku chumayela mahungu lamanene. Matshalatshala wolawo hinkwawo ma xongile naswona i ya risima ematihlweni ya yena.—Matewu 24:14; 28:19, 20.
9, 10. (a) Hikwalaho ka yini hi nga tiyisekaka leswaku Yehovha a nga ku honisi ku tiyisela ka hina loko hi langutane ni swiphiqo? (b) Hi wahi malangutelo lamanene lawa Yehovha a nga na wona hi malandza yakwe yo tshembeka?
9 Nakambe Yehovha a nga ku tekeli ehansi ku tiyisela ka hina. (Matewu 24:13) Tsundzuka, Sathana u lava leswaku u fularhela Yehovha. Siku rin’wana ni rin’wana loko ri pela wa ha tshembekile, u va u nyike Yehovha nhlamulo eka ntlhontlho wa Sathana. (Swivuriso 27:11) Minkarhi yin’wana a swi olovi ku tiyisela. Mavabyi, swiphiqo swa timali, ntshikilelo ni swihinga swin’wana swi nga endla leswaku siku rin’wana ni rin’wana ri va ndzingo. Loko munhu a langutela nchumu lowu tlheriseriwaka endzhaku, na swona swi nga n’wi heta matimba. (Swivuriso 13:12) Yehovha wa tsaka swinene loko a hi vona hi tiyisela ehansi ka mintlhontlho yo fana ni leyi. Hi yona mhaka leyi Hosi Davhida a kombeleke Yehovha leswaku a chela mihloti yakwe ‘eguleni ra dzovo,’ naswona u engeterile a ku: “Xana a yi kona ebukwini ya wena?” (Pisalema 56:8) Ina, Yehovha u yi teka yi ri ya nkoka naswona wa yi tsundzuka mihloti ni ku xaniseka loku hi ku tiyiselaka loko hi ri karhi hi lwela ku tshembeka eka yena. Na yona i ya nkoka ematihlweni ya yena.
Yehovha a nga ku languteli ehansi ku tiyisela ka hina loko hi langutane ni miringo
10 Kambe mbilu leyi tivonaka yi nga pfuni nchumu yi nga ha ala leswaku hi va risima ematihlweni ya Xikwembu. Yi nga ha hlevetela hi ku phindha-phindha yi ku: ‘Kambe ku ni vo tala lava nga xikombiso lexinene ku tlula mina. Yehovha u fanele a khomiwa hi tingana swinene loko a ndzi pimanisa na vona!’ Yehovha a nga va pimanisi vanhu naswona wa anakanyela. (Vagalatiya 6:4) U twisisa timbilu ta hina hi vuenti, naswona u vona leswinene eka tona, hambi swi ri swintsongo.
Yehovha U Sefa Leswinene Eka Leswo Biha
11. Hi nga dyondza yini eka ndlela leyi Yehovha a khomeke Abiya ha yona?
11 Ndlela ya vunharhu, loko Yehovha a ri karhi a kambisisa timbilu, u xiyisisa leswi nga swinene eka hina. Hi xikombiso, loko Yehovha a lerisa leswaku yindlu ya Hosi Yerobuwamu leyi xandzukeke yi fanele yi lovisiwa, U lerise leswaku un’wana wa vana va yona, ku nga Abiya, a lahliwa kahle. Ha yini? “Yehovha Xikwembu xa Israyele a [kume] leswinene eka yena.” (1 Tihosi 14:1, 10-13) Entiyisweni, Yehovha u kambisise mbilu ya jaha rero kutani a kuma “leswinene” eka rona. Hambileswi a swi ri switsongo leswi a swi kumeke embilwini ya jaha leri, Yehovha u vone swi fanerile leswaku mhaka ya rona yi tsariwa eRitweni ra yena. Exikarhi ka ndyangu wolowo wa vaxandzuki, u tlhele a hakela jaha rero hi ku ri kombisa tintswalo.
12, 13. (a) Xana mhaka ya Hosi Yoxafati yi swi kombisa njhani leswaku Yehovha u languta leswinene eka hina hambiloko hi dyohile? (b) Loko swi ta eka mintirho ni timfanelo ta hina letinene, xana Yehovha u tikombisa a fana ni Mutswari loyi a nga ni rirhandzu hi ndlela yihi?
12 Xikombiso xin’wana lexinene xi nga ha dyondziwa eka Hosi yo lulama, ku nga Yoxafati. Loko hosi leyi yi endle vuphukuphuku, muprofeta wa Yehovha u yi byele leswi: “Hikwalaho ka leswi Yehovha u ku hlundzukerile.” Swa vavisa hakunene! Kambe rungula ra Yehovha a ri helelanga kwalaho. Ri ya emahlweni: “Nilokoswiritano, ku ni swilo leswinene leswi kumiweke eka wena.” (2 Tikronika 19:1-3) Ku hlundzuka ka Yehovha a ku n’wi endlanga leswaku a nga swi voni swilo leswinene eka Yoxafati. Wa nga vona ndlela leyi a nga faniki ni vanhu lava nga hetisekangiki ha yona! Loko vanhu va hi hlundzukisa, hi nga ha va ni mboyamelo wo tsandzeka ku vona leswinene eka vona. Loko hi dyoha, hi hela matimba, hi tlhela hi va ni tingana, naswona ndlela leyi hi tivonaka nandzu ha yona yi nga hi sivela ku vona leswinene eka hina. Kambe tsundzuka, leswaku loko hi hundzuka eswidyohweni swa hina naswona hi lwela ku nga swi phindhi, Yehovha wa hi rivalela.
13 Loko Yehovha a ri karhi a kambisisa mbilu ya wena, u susa swidyoho swoleswo, ku fana ni musefi la lavaka nsuku loko a ri karhi a susa maribye lama nga pfuniki nchumu. Xana ku vuriwa yini hi timfanelo ta wena letinene ni mintirho ya wena leyinene? Ina, leti i “tindzalama” leti a ti hlayisaka! Xana u tshama u xiya ndlela leyi vatswari lava nga ni rirhandzu va swi tsakelaka ha yona swifaniso leswi vana va vona va swi endleke exikolweni, hambiloko se ku hundze malembe va swi endlile ni vana se va swi rivele? Yehovha i Mutswari la nga ni rirhandzu swinene. Ntsena loko hi tshama hi tshembekile eka yena, a nge yi rivali nikatsongo mintirho ni timfanelo letinene ta hina. Kahle-kahle, eka yena ku nga va ku ri ku pfumala vululami loko o swi rivala, naswona u tshama a lulamile. (Vaheveru 6:10) Nakambe ku ni ndlela yin’wana leyi a hi kambisisaka ha yona.
14, 15. (a) Leswi hi nga hetisekangiki, ha yini sweswo swi nga endli leswaku Yehovha a honisa leswinene eka hina? Kombisa. (b) Xana Yehovha u ta endla yini hi leswinene leswi a swi kumaka eka hina, naswona u ma languta njhani malandza layo tshembeka?
14 Yehovha a nga xiyi ku nga hetiseki ka hina kambe u languta leswi hi nga kotaka ku swi endla. Hi xikombiso: Vanhu lava rhandzaka swilo leswi endliweke hi mavoko, va tikarhata va lunghisela swifaniso leswi onhakeke swinene. Hi xikombiso, loko xifaniso xa Leonardo da Vinci lexi durhaka 30 wa timiliyoni ta tidolara, lexi nga eka National Gallery eLondon, le Nghilandhi xi onhiwile hi un’wana loyi a xi baleseleke, a nga kona la ringanyeteke leswaku leswi se xi nga onhiwa xi fanele xi cukumetiwa. Hi ku hatlisa ntirho wo lunghisa xifaniso lexi xi endliweke hi vutshila, lexi nga ni malembe ya kwalomu ka 500, wu sunguriwile. Hikwalaho ka yini? Hikuva a xi ri xa risima eka lava rhandzaka swilo leswi endliweke hi mavoko. Xana wena a wu wa risima ku tlula xifaniso lexi tsariweke hi choko ni pensele? U wa risima hakunene ematihlweni ya Xikwembu—hambileswi u nga vaka u onhiwile swinene hi xidyoho lexi u tswariweke na xona. (Pisalema 72:12-14) Yehovha Xikwembu, Muvumbi wa ndyangu wa vanhu, la nga ni vutshila, u ta endla leswaku hinkwavo lava amukelaka nkhathalelo wa yena wa rirhandzu va hetiseka.—Mintirho 3:21; Varhoma 8:20-22.
15 Ina, Yehovha u vona leswinene eka hina, leswi hina vini hi nga swi voniki. Loko hi ri karhi hi n’wi tirhela, u ta endla leswaku leswinene swi engeteleka kukondza hi hetiseka hilaha ku heleleke. Ku nga khathariseki ndlela leyi misava ya Sathana yi hi khomiseke xiswona, Yehovha u languta malandza ya yena yo tshembeka ma ri lama navelekaka.—Hagayi 2:7.
Yehovha U Kombisa Rirhandzu Ra Yena
16. Hi xihi xitiyisekiso lexikulu xa leswaku Yehovha wa hi rhandza, naswona hi swi tivisa ku yini leswaku nyiko leyi yi endleriwe hina?
16 Ndlela ya vumune, Yehovha u kombisa leswaku wa hi rhandza hi tindlela to tala. Hakunene, gandzelo ra Kreste ra nkutsulo i nhlamulo ya matimba eka mavunwa ya Sathana ya leswaku a hi pfuni nchumu kumbe a hi rhandzeki. A hi fanelanga hi rivala leswaku ndlela yo vava leyi Yesu a feke ha yona emhandzini ya nxaniso, swin’we ni gome leri Yehovha a veke na rona loko a langute N’wana wa yena la rhandzekaka a ri karhi a fa, i xikombiso xa leswaku va hi rhandza. Khombo ra kona, vanhu vo tala swa va tikela ku tshemba leswaku nyiko leyi, a yi endleriwa vona hi ku kongoma. Va titwa va nga faneleki. Kambe tsundzuka leswaku muapostola Pawulo a a ri muxanisi wa valandzeri va Kreste. Kambe u tsarile: ‘N’wana wa Xikwembu u ndzi rhandzile kutani a tinyiketa hikwalaho ka mina.’—Vagalatiya 1:13; 2:20.
17. Xana Yehovha u hi kokela njhani eka yena ni le ka N’wana wa yena?
17 Yehovha u kombisa leswaku wa hi rhandza hi ku hi pfuna ha un’we-un’we leswaku hi vuyeriwa eka gandzelo ra Kreste. Yesu u te: “Ku hava munhu loyi a nga taka eka mina handle ka loko Tatana, loyi a ndzi rhumeke, a n’wi koka.” (Yohane 6:44) Ina, Yehovha u hi kokela eka N’wana wa yena ni le ka ntshembo wa vutomi lebyi nga heriki. Njhani? Hi ku endla leswaku hi dyondzisiwa, ni hi moya wa yena lowo kwetsima, lowu Yehovha a wu tirhiselaka ku hi pfuna leswaku hi twisisa ni ku tirhisa mintiyiso ya moya, hambileswi hi tsaneke naswona hi nga hetisekangiki. Hikwalaho, leswi Yehovha a swi vuleke eka Vaisrayele a nga swi vula ni le ka hina a ku: “Ndzi ku rhandzile hi rirhandzu leri nga riki na makumu. Hi yona mhaka leyi ndzi ku kokeke hi musa wa rirhandzu.”—Yeremiya 31:3.
18, 19. (a) Hi yihi ndlela leyi Yehovha a kombisaka ha yona leswaku wa hi rhandza swinene, naswona i yini leswi kombisaka leswaku ntirho lowu a tiendlela wona hi yexe? (b) Xana Rito ra Xikwembu ri hi tiyisekisa njhani leswaku Yehovha i muyingiseri la nga ni ntwela-vusiwana?
18 Kumbexana loko hi khongela hi swi vona kahle leswaku Yehovha u hi rhandza ngopfu. Bibele yi rhamba un’wana ni un’wana wa hina leswaku a ‘khongela minkarhi hinkwayo.’ (1 Vatesalonika 5:17) Wa yingisela. Naswona u vuriwa “Mutwi wa xikhongelo.” (Pisalema 65:2) Xikhundla lexi a nga xi nyikanga un’wana, hambi ku ri N’wana wa yena n’wini. Wa nga ehleketa hi leswi: Muvumbi wa vuako hinkwabyo u hi khutaza leswaku hi n’wi tshinelela hi vulavula na yena hi ntshunxekile hi xikhongelo. Xana yena i muyingiseri wa njhani? Xana a nga na musa, a nga na ntwela-vusiwana, a nga khathali? A swi tano nikatsongo.
19 Yehovha u ni ntwela-vusiwana. Xana ntwela-vusiwana i yini? Mukrete un’wana wo tshembeka la kuleke u te: “Ntwela-vusiwana i ku twa xitlhavi lexi nga eka wena embilwini ya mina.” Xana Yehovha u twa xitlhavi xa hina? Hi dyondza hi ta ku xaniseka ka vanhu va yena va Israyele: “Enkarhini wa maxangu ya vona hinkwawo, na yena a a ri emaxangwini.” (Esaya 63:9) Yehovha a nga lo vona maxangu ya vanhu va yena ntsena; kambe u va twele vusiwana. Ndlela leyi a titweke ha yona yi kombisiwa hi marito ya Yehovha lawa a ma vuleke eka malandza ya yena a ku: “Loyi a mi khumbaka u khumba ndzololo ya tihlo ranga.” * (Zakariya 2:8) A hi ku vava ka swona! Ina, Yehovha u hi twela ku vava. Loko hi twa ku vava, na yena wa vaviseka.
20. Hi yihi mianakanyo leyi nga riki yinene leyi hi faneleke hi yi papalata loko hi yingisa ndzayo leyi kumekaka eka Varhoma 12:3?
20 A nga kona Mukreste loyi a tlhariheke kahle, loyi a nga tirhisaka vumbhoni byolebyo bya rirhandzu ra Xikwembu ni ku khathala ka xona hi malandza ya xona, leswaku a tivona a ri wa le henhla kumbe a tidzunisa. Muapostola Pawulo u tsarile: “Hi musa lowu nga faneriwiki lowu ndzi nyikiweke wona ndzi byela un’wana ni un’wana kwalaho exikarhi ka n’wina leswaku a nga tiehleketeleli ku tlula mpimo lowu a faneleke ku tiehleketelela ha wona; kambe a a ehlekete hi xikongomelo xo va ni mianakanyo leyi hlutekeke, un’wana ni un’wana hilaha Xikwembu xi n’wi aveleke ripfumelo hakona.” (Varhoma 12:3) Vuhundzuluxeri byin’wana byi vula leswaku: “Ndzi ta byela un’wana ni un’wana wa n’wina leswaku a nga titeki a ri wa nkoka kambe a tiveke exiyin’weni lexi faneleke.” (A Translation in the Language of the People, hi Charles B. Williams) Loko hi ri karhi hi tiphina hi rirhandzu ra Tata wa hina wa le tilweni, a hi hlutekeni emianakanyweni naswona hi tsundzuka leswaku rirhandzu ra Xikwembu a hi ri fanelekeli.—Luka 17:10.
21. Hi wahi mavunwa ya Sathana lawa hi faneleke hi ya emahlweni hi ma ala, naswona i ntiyiso wihi wa Xikwembu lowu hi nga hambetaka hi tiyisekisa timbilu ta hina ha wona?
21 Hinkwerhu a hi endleni leswi nga ematimbeni ya hina leswaku hi ala mavunwa ya Sathana swin’we ni vunwa bya leswaku a hi pfuni nchumu kumbe a hi rhandzeki. Loko swilo leswi swi ku humeleleke evuton’wini swi ku endla u tivona u ri ni xiphiqo lexikulu lerova u vona u nga faneriwi hi rirhandzu ra Xikwembu, kumbe u vona mintirho ya wena leyinene yi ri yitsongo swinene lerova u anakanya leswaku a xi yi voni hi mahlo ya xona lama vonaka hinkwako, kumbe u vona onge swidyoho swa wena i swikulu swinene lerova hambi ku ri rifu ra N’wana wa xona ri nge swi susi, u dyondzisiwe mavunwa ya rihlaza. Ala mavunwa yo tano hi mbilu ya wena hinkwayo! A hi hambeteni hi tiyisekisa timbilu ta hina hi ntiyiso lowu vuriweke hi marito ya Pawulo lama huhuteriweke: “Ndza kholwa leswaku rifu ni vutomi ni tintsumi ni tihulumendhe ni swilo leswi nga laha sweswi ni swilo leswi taka ni vaungameri ni vutlakuki ni vuenti ni xivumbiwa xihi ni xihi xin’wana a swi nge swi koti ku hi hambanisa ni rirhandzu ra Xikwembu leri nga eka Kreste Yesu Hosi ya hina.”—Varhoma 8:38, 39.
^ ndzim. 6 Loko Bibele yi vulavula hi ku phindha-phindha hi ntshembo wa ku pfuxiwa ka vafi, yi tlhela yi vulavula hi vuswikoti bya Yehovha bya ku tsundzuka. Yobo wanuna wo tshembeka u byele Yehovha a ku: “Onge u nga . . . ndzi vekela nkarhi kutani u ndzi tsundzuka!” (Yobo 14:13) Yesu u vulavula hi ku pfuxiwa ka “hinkwavo lava nga eka masirha-bako ya xitsundzuxo.” Leswi a swi fanela hikuva Yehovha u va tsundzuka kahle vafi lava a tiyimiseleke ku va pfuxa.—Yohane 5:28, 29.
^ ndzim. 19 Vuhundzuluxeri byin’wana laha byi vula leswaku loyi a khumbaka vanhu va Xikwembu, u khumba tihlo ra rakwe hi yexe kumbe tihlo ra Israyele, ku nga ri tihlo ra Xikwembu. Xihoxo lexi xi endliwe hi vatsari van’wana lava languteke xiga lexi xi ri lexi nga xiximekiki, kutani va xi soholota. Matshalatshala ya vona lama hoxeke ma funengete vuenti bya ntwela-vusiwana wa Yehovha.
DYONDZA SWO TALA
Xana Ndzi Munhu La Tsandzekaka?
Xana u titwa u ri xikangalafula kumbe u chava ku tsandzeka?


text:
NHLOKO-MHAKA YA XIFUNENGETO
Leswi U Faneleke U Swi Tiva Hi Vuvabyi Bya Mianakanyo
Claudia loyi a ha ku byeriwa leswaku u ni vuvabyi bya swipfukela ni ntshikilelo lowu vaka kona endzhaku ka ku hlaseriwa u te: “A ndzi twa onge ndzi heleriwa hi moya. Ku va vanhu va nga ha ndzi xiximi hileswi ndzi nga ni vuvabyi bya mianakanyo a swi tika.”
Mark nuna wa Claudia u ri: “Swi ndzi tekele nkarhi wo leha ku amukela xiyimo xa hina. Kambe ndzi xiye leswaku ndzi fanele ndzi dzikisa mianakanyo ya mina eka ku va ndzi seketela nsati wa mina.”
LOKO wena kumbe munhu loyi u n’wi rhandzaka a ri ni vuvabyi bya mianakanyo, xana a wu ta titwa njhani? Lexi tsakisaka hileswaku vuvabyi bya mianakanyo byi nga tshunguleka. A hi kambisiseni swilo swi nga ri swingani leswi u faneleke u swi tiva leswi nga ta endla leswaku u byi twisisa kahle vuvabyi bya mianakanyo. *
Tinhla-nkulu Malunghana Ni Vuvabyi Bya Mianakanyo
“Vuvabyi bya mianakanyo byi khoma vanhu va madzana ya timiliyoni emisaveni hinkwayo naswona byi khumba vutomi bya varhandziwa va vona. Hi ku famba ka nkarhi munhu un’we eka va mune u ta khomiwa hi vuvabyi bya mianakanyo. Ntshikilelo i nchumu lowukulu lowu endlaka leswaku vanhu va vabya emisaveni hinkwayo. Rihuhu ni vuvabyi bya swipfukela i swin’wana swa swilo leswi vangaka vuvabyi bya mianakanyo. . . . Hambileswi vanhu vo tala va khumbekeke, vuvabyi bya mianakanyo a byi tiveki, bya honisiwa ni ku tekeriwa ehansi.”—Vandla ra Rihanyo ra Misava Hinkwayo (WHO [World Health Organization]).
Hi ku ya hi WHO, vanhu vo tala lava nga ni vuvabyi bya mianakanyo va papalata ku lava vutshunguri hikwalaho ko chava leswaku vanhu a va nge he va xiximi.
The National Alliance on Mental Illness yi vike leswaku hambileswi vuvabyi byo tala bya mianakanyo byi tshungulekaka, le United States vanhu lavakulu va kwalomu ka 60 wa tiphesente ni vantshwa va kwalomu ka 50 wa tiphesente lava nga ni malembe ya 8 ku ya eka 15 lava nga ni vuvabyi bya mianakanyo a va byi kumanga vutshunguri eka lembe leri nga hundza.
Ku Twisisa Vuvabyi Bya Mianakanyo
I yini vuvabyi bya mianakanyo? Vativi va hlamusela leswaku vuvabyi bya mianakanyo byi kavanyeta ndlela leyi munhu a ehleketaka ha yona, leyi a lawulaka mintlhaveko yakwe swin’we ni mahanyelo yakwe. Hakanyingi xiyimo lexi xi kavanyeta vuswikoti lebyi munhu a nga na byona byo vulavurisana ni van’wana ni ndlela leyi a swi langutaka ha yona swilaveko swakwe swa siku ni siku.
Vuvabyi bya mianakanyo a byi vangiwi hi ku tsana ka munhu
Swikombiso swa vuvabyi lebyi a swi fani, swi titshenge hi vuvabyi ni swiyimo swa munhu. Byi nga ha khoma vanhu va rimbewu rihi ni rihi, malembe, ndhavuko, rixaka, vukhongeri kumbe xiyimo xa dyondzo ni muholo. Vuvabyi bya mianakanyo a byi vangiwi hi ku tsana ka munhu. Loko vanhu lava nga ni vuvabyi lebyi va kuma vutshunguri lebyi faneleke, va nga tshunguriwa kutani va hanya vutomi lebyi vuyerisaka ni lebyi nga ni xikongomelo.
Ku Tshungula Vuvabyi Bya Mianakanyo
Vativi va vuvabyi bya mianakanyo va nga tshungula vanhu vo tala lava nga ni vuvabyi lebyi hi ndlela leyi humelelaka. Kutani goza ro sungula ra nkoka i ku kuma xiringanyeto eka dokodela leri nga ni vutivi ni ntokoto wo tshungula vanhu lava nga ni vuvabyi lebyi.
Hambiswiritano, lava xanisiwaka hi vuvabyi lebyi va nga vuyeriwa eka ntokoto wo tano ntsena loko va amukela vutshunguri lebyi faneleke. Leswi swi nga ha lava leswaku va hlula nchumu wihi ni wihi lowu nga ha va sivelaka ku vulavula ni van’wana hi vuvabyi lebyi bya mianakanyo. Vutshunguri bya kona byi nga ha katsa ku vulavula ni vativi lava leteriweke ku tshungula vuvabyi bya mianakanyo lava nga va pfunaka ku twisisa vuvabyi bya vona, ku tlhantlha swiphiqo ni ku va khutaza leswaku va nga tshiki vutshunguri bya vona. Loko va ri karhi va kamberiwa, xirho xa ndyangu kumbe munghana a nga va mpfuno swinene hi ku va tiyisa ni ku va seketela.
Vanhu vo tala va dyondze ku langutana ni vuvabyi bya mianakanyo endzhaku ka loko va xi twisise kahle xiyimo xa vona ni ku landzela vutshunguri lebyi va nyikiweke byona hi vativi va vuvabyi bya mianakanyo. Mark loyi a tshahiweke eku sunguleni u ri: “Emahlweni ko va ku kumiwa leswaku nsati wa mina u ni vuvabyi bya mianakanyo, a hi nga tivi swo tala hi vuvabyi lebyi. Kambe hi dyondze ku langutana ni xiyimo lexi ni ku va hi pfumelelana na xona. Hi ku famba ka nkarhi, hi vuyeriwe hi nseketelo lowu tshembekaka wa vativi va vuvabyi bya mianakanyo swin’we ni wa swirho swa ndyangu ni vanghana.”
Goza ro sungula ra nkoka i ku kuma xiringanyeto eka dokodela la nga ni vutivi ni ntokoto wo tshungula vanhu lava nga ni vuvabyi lebyi
Claudia u pfumelelana ni mhaka leyi. U ri: “Eku sunguleni loko ku kumeka leswaku ndzi ni vuvabyi lebyi a swi fana ni loko ndzi kuma xigwevo xo tshama ekhotsweni. Hambileswi vuvabyi bya mina byi endleke leswaku hi nga ha koti ku endla swo karhi havumbirhi bya hina, ndzi dyondze leswaku hambi ku ri swihinga leswi vonakaka swi tika swi nga hluriwa. Kutani ndzi langutana ni vuvabyi bya mina bya mianakanyo hi ku tirhisana ni madokodela, ni ku aka vuxaka ni van’wana.”
Ku Va Lava Hanyeke Kahle Hi Tlhelo Ra Moya I Swa Nkoka
Bibele a yi vuli swona leswaku ku aka vuxaka ni Xikwembu swi tshungula swiphiqo swa rihanyo. Nilokoswiritano, mindyangu yo tala emisaveni hinkwayo yi kume nchavelelo ni matimba eka leswi Bibele yi swi dyondzisaka. Hi xikombiso, Bibele ya hi tiyisekisa leswaku Muvumbi wa hina loyi a nga ni rirhandzu u tsakela ku chavelela lava “tshovekeke mbilu” ni lava “pfotlokeke emoyeni.”—Pisalema 34:18.
Hambileswi Bibele yi nga riki buku ya swa vutshunguri, yi nyikela nkongomiso lowu twisisekaka lowu nga hi pfunaka ku langutana ni swiyimo swo tika. Nakambe Bibele yi nga hi nyika ntshembo hi vumundzuku laha vanhu emisaveni va nga ta va va nga ha vabyi. Rito ra Xikwembu ri hi tshembisa leswi: “Hi nkarhi wolowo mahlo ya lava nga voniki ma ta pfuriwa, ni tindleve ta lava nga twiki ti ta pfuriwa. Hi nkarhi wolowo la khutaka u ta tlula kukota mhunti, ni ririmi ra la nga vulavuriki ri ta huwelela hi ku tsaka.”—Esaya 35:5, 6.
^ ndzim. 5 Leswaku hi nga cinca-cinci marito, exihlokweni lexi xiga lexi nge “vuvabyi bya mianakanyo” xi katsa mavabyi hinkwawo ya mianakanyo ku katsa ni mavabyi lama vonakaka eka mahanyelo ni le ka swiendlo swa munhu.
^ ndzim. 32 Xalamuka! a yi seketeli vutshunguri byo karhi. Vakreste va fanele va tiyiseka leswaku vutshunguri byin’wana ni byin’wana lebyi va byi tirhisaka a byi lwisani ni milawu ya Bibele.
^ ndzim. 40 Nakambe vona xihloko lexi nge “Tindlela To Langutana Ni Ntshikilelo,” eka nkandziyiso wa Xalamuka! ya May 2014.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Matewu 18:1-35
18 Hi nkarhi wolowo vadyondzisiwa va tshinela eka Yesu ivi va ku: “Kahle-kahle i mani lonkulu eka hinkwavo emfun’weni wa matilo?”+2 Kutani, a vitana n’wana lontsongo, a n’wi yimisa exikarhi ka vona+3 ivi a ku: “Ndzi tiyisile ndzi ri eka n’wina, Loko mi nga hundzuluki mi kotisa vana+ lavatsongo, a mi nge ngheni nikatsongo emfun’weni wa matilo.+4 Hikokwalaho, mani na mani la nga ta titsongahata+ kukotisa n’wana loyi lontsongo hi yena lonkulu eka hinkwavo emfun’weni wa matilo;+5 naswona mani na mani la amukelaka n’wana yoloye lontsongo hi ku landza vito ra mina wa ndzi amukela na mina.+6 Kambe mani na mani la khunguvanyisaka un’wana wa lava lavatsongo lava pfumelaka eka mina, swi nga antswa swinene loko o boheleriwa ribye+ ro sila enhan’wini leri fanaka ni leri ri rhendzelekisiwaka hi mbhongolo a mbombomerisiwa elwandle+ leri anameke, leri pfulekeke.7 “Khombo eka misava hikwalaho ka swikhunguvanyiso! Ina, swikhunguvanyiso swi fanerile leswaku swi va kona+ kambe u ni khombo munhu loyi xikhunguvanyiso+ xi taka ha yena!8 Kutani, loko voko ra wena kumbe nenge wa wena wu ku khunguvanyisa, wu tseme u wu cukumeta ekule na wena;+ i swinene ngopfu leswaku u nghena evuton’wini u lamarile kumbe u khuta ku ri ni ku hoxiwa endzilweni+ lowu nga heriki u ri ni mavoko mambirhi kumbe milenge yimbirhi.9 Nakambe, loko tihlo ra wena ri ku khunguvanyisa, ri xokole u ri cukumeta ekule na wena; i swinene ngopfu leswaku u nghena evuton’wini u ri ni tihlo rin’we ku ri ni ku hoxiwa endzilweni wa Gehena+ leyi pfurhaka u ri ni mahlo mambirhi.10 Tivoneleni leswaku mi nga n’wi languteli ehansi un’wana wa lava lavatsongo; hikuva ndza mi byela leswaku tintsumi+ ta vona etilweni minkarhi hinkwayo ti vona xikandza xa Tatana la nge tilweni.+11 —12 “Mi swi vonisa ku yini? Loko munhu wo karhi a ri ni tinyimpfu ta 100 kutani ku lahleka+ yin’we, xana a nge ti siyi leta 99 etintshaveni kutani a ya lava leyi lahlekeke?+13 Naswona loko swo endleka a yi kuma, ndzi tiyisile ndzi ri eka n’wina, u tsaka ngopfu ha yona ku tlula leta 99 leti nga lahlekangiki.+14 Hi ku fanana Tata wa mina la nge tilweni a nga naveli leswaku un’wana wa lava lavatsongo a lova.+15 “Ku tlula kwalaho, loko makwenu a endla xidyoho, yana u ya andlala xihoxo xakwe erivaleni mi ri swenu.+ Loko a ku yingisa, u ta va u kume makwenu.+16 Kambe loko a nga yingisi, famba ni un’we kumbe ni van’wana vambirhi, leswaku mhaka yi ta tiyisiwa+ hi nomu wa timbhoni timbirhi kumbe tinharhu.17 Loko a nga va yingisi, vulavula ni vandlha. Loko a nga ri yingisi hambi vandlha, eka wena a a kotise munhu wa matiko+ ni muluvisi.+18 “Ndzi tiyisile ndzi ri eka n’wina, Swilo hinkwaswo leswi mi nga ta swi boha laha misaveni swi ta va swilo leswi bohiweke ni le tilweni, nakambe swilo hinkwaswo leswi mi nga ta swi ntshunxa emisaveni swi ta va swilo leswi ntshunxiweke ni le tilweni.+19 Nakambe ndzi tiyisile ndzi ri eka n’wina, Loko vambirhi va n’wina emisaveni va pfumelelana malunghana ni nchumu wun’wana ni wun’wana lowu nga wa nkoka lowu va nga wu kombelaka, va ta endleriwa wona hikwalaho ka Tata wa mina wa le tilweni.+20 Hikuva laha ku nga na vambirhi kumbe vanharhu lava hlengeletaneke swin’we hi vito ra mina,+ ndzi kona exikarhi ka vona.”+21 Kutani Petro a ta ivi a ku eka yena: “Hosi, xana makwerhu u ta ndzi dyohela kangani, naswona mina ndzi n’wi rivalela?+ Ka nkombo ke?”+22 Yesu a ku eka yena: “Ndzi ri eka wena, ku nga ri Ka nkombo, kambe, Ka 77.+23 “Hi yona mhaka leyi mfumo wa matilo wu fanaka ni munhu, la nga hosi,+ loyi a a lava ku lulamisa timhaka+ ni mahlonga yakwe.24 Loko a sungula ku ti lulamisa, ku tisiwa munhu loyi a a n’wi kolota titalenta ta 10 000 [=tidenari ta 60 000 000].25 Kambe leswi a a ri hava swo n’wi hakela hi swona, n’wini wakwe a lerisa leswaku yena ni nsati wakwe ni vana vakwe ni swilo hinkwaswo leswi a a ri na swona swi xavisiwa leswaku ku ta kumiwa swo hakela hi swona.+26 Kutani hlonga ri wela ehansi ri sungula ku n’wi nkhinsamela, ri ku, ‘Ndzi lehisele mbilu ndzi ta ku hakela hinkwaswo.’27 N’wini wa hlonga rero a ri twela vusiwana, a ri tshika+ kutani a sula nandzu+ wa rona.28 Kambe hlonga rero ri huma kutani ri ya kuma rin’wana ra mahlonga-kulobye leri a ri ri kolota tidenari+ ta 100; hiloko ri ri khoma, ri ri tlimba nkolo, ri ku, ‘Hakela hinkwaswo leswi u swi kolotaka.’29 Kutani hlonga-kulobye ri wela ehansi ri sungula ku kombela lerin’wana, ri ku, ‘Ndzi lehisele+ mbilu ndzi ta ku hakela.’30 Hambiswiritano, a ri nga swi lavi, kambe ri famba ri ya lerisa leswaku ri hoxiwa ekhotsweni ri kala ri hakela hinkwaswo leswi a ri swi kolota.31 Kutani, loko mahlonga-kulobye ma vona swilo leswi endlekeke, ma va ni gome lerikulu ngopfu, ivi ma famba ma ya hlamusela n’wini wa wona swilo hinkwaswo leswi nga endleka.+32 Kutani n’wini wa rona a ri vitana ivi a ku eka rona, ‘Hlonga ro homboloka, ndzi sule nandzu wa wena hinkwawo, loko u ndzi kombela.33 Xana na wena, a wu nga fanelanga u ve ni tintswalo+ eka hlonga-kuloni, hilaha na mina ndzi veke ni tintswalo+ hakona eka wena?’34 Sweswo swi karihisa+ n’wini wa rona, a ri nyiketa eka valanguteri va khotso, ri kala ri hakela hinkwaswo leswi a ri swi kolota.35 Ni Tata wa mina la nge matilweni u ta endla hi mukhuva+ lowu fanaka eka n’wina loko mi nga rivaleli vamakwenu ku suka etimbilwini ta n’wina.”+


text:
Nkatsakanyo Wa Tiko Ra Ukraine
Timbhoni ta Yehovha se ti ni malembe yo tlula 100 ti ri kona eUkraine. Ti tsarisiwe ximfumo hi February 28, 1991 emahlweninyana ko va Ukraine ri va ni ntshunxeko.
Mfumo wa Manazi na Soviet wu ti xanise swinene Timbhoni ta Yehovha ta le Ukraine. Hi April 8, 1951, valawuri va le Soviet va endle leswaku Timbhoni to tlula 6 100 ta le vupeladyambu bya Ukraine ti ya evuhlongeni eSiberia. Xiyimo xi ye xi antswa hakatsongotsongo hi June 1965, endzhaku ka loko Huvo leyi Tlakukeke ya le Ukraine yi vule leswaku minkandziyiso ya Timbhoni ta Yehovha a yi lwisani ni mfumo wa Soviet kambe i ya vukhongeri. Valawuri va tshike ku pfalela vanhu hikwalaho ko hlaya minkandziyiso ya Timbhoni kambe va ye emahlweni va pfalela Timbhoni hikwalaho ko vulavula ni van’wana hi ripfumelo ra tona. Hi September 1965, hulumendhe yi ntshunxe Timbhoni hinkwato leti a ti ri evuhlongeni eSiberia ku sukela hi 1951, kambe to tala a ti pfumeleriwanga ku tlhelela emakaya ya tona. Nxaniso wu ye wu nyanya ku fikela eku sunguleni ka va-1980.
Namuntlha, Timbhoni ta Yehovha ti tiphina hi ku gandzela ti ntshunxekile ni ku ya emahlweni ti chumayela vanhu handle ko siveriwa hi valawuri. Hambiswiritano, ku ni vanhu van’wana lava hlaselaka Timbhoni hileswi va ti vengaka. Valawuri a va tikarhati hi ku ti sirhelela loko ti hlaseriwa ni loko ku onhiwa miako ya tona ya vugandzeri naswona hakanyingi vanhu lava endlaka swilo sweswo a va pfaleriwi. Ku va valawuri va nga va xupuli vanhu lava endlaka swilo swo biha swin’we ni ku nga va khomi vanhu lava nga exiphen’wini xa le vuxeni xa tiko swi endle leswaku ku hlaseriwa ka Timbhoni swi ya swi engeteleka.


text:
MAHANYELO NI NTIRHO WA HINA WO CHUMAYELA–XIYIMISO XA MINHLANGANO APRIL 2016
Swingheniso Leswi Hi Nga Swi Tirhisaka
Swingheniso leswi hi nga swi tirhisaka eka magazini wa Xalamuka! ni buku leyi nge Leswi Bibele Yi Swi Dyondzisaka. Tiendlele swingheniso swa wena.
LESWI HI SWI DYONDZAKA EBIBELENI
Khutaza Ni Ku Tiyisa Van’wana Hi Marito Ya Musa
Vanghana vanharhu va Yobo a va n’wi chavelelanga, kambe va n’wi hehlile naswona sweswo swi endle leswaku a ya a tshikileleka. (Yobo 16-20)
MAHANYELO YA VAKRESTE
Xihloko Lexintshwa Lexi Endleriweke Ku Hi Pfuna Ku Sungula Bulo
Sungula bulo hi ku tirhisa tinhlokomhaka leti nga eka xihloko lexintshwa lexi nge “I Yini Leswi Bibele Yi Swi Vulaka?”
LESWI HI SWI DYONDZAKA EBIBELENI
Yobo U Lwisane Ni Mianakanyo Yo Biha
Kombisa ku hambana exikarhi ka mavunwa ya Sathana ni ndlela leyi Yehovha a titwaka ha yona. (Yobo 21-
LESWI HI SWI DYONDZAKA EBIBELENI
Yobo U Ve Xikombiso Lexinene Xo Tshama A Tshembekile
Yobo a a tiyimisele ku yingisa milawu ya Yehovha ya mahanyelo ni ku tekelela vunene ni vululami byakwe. (Yobo 28-
LESWI HI SWI DYONDZAKA EBIBELENI
Munghana Wa Ntiyiso U Nyika Ndzayo Leyi Pfunaka
Tekelela ndlela ya rirhandzu leyi Elihu a tirhisaneke ni munghana wakwe Yobo ha yona. (Yobo 33-
NDZETELO WA NTIRHO WO CHUMAYELA
Tsima Ro Fambisa Xirhambo Xa Nhlengeletano
Swilo leswi hi faneleke hi swi tsundzuka loko hi fambisa swirhambo swa nhlengeletano. Titolovete swingheniso.
MAHANYELO YA VAKRESTE
Switsundzuxo Swa Nhlengeletano Ya Xifundzha
Ehleketa hi tindlela leti u nga kombisaka van’wana rirhandzu enhlengeletanweni.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Swivuriso 12:1-28
12 Loyi a rhandzaka ndzayo u rhandza vutivi,+ kambe loyi a vengaka ku tshinyiwa a nga anakanyi.+2 Lonene u amukeriwa hi Yehovha,+ kambe munhu wa mianakanyo yo homboloka u vuriwa wo homboloka.+3 A nga kona munhu loyi a nga simekiwaka a tiya hi swo homboloka;+ kambe loko ku ri rimitsu ra xisekelo ra lavo lulama, a ri nge tsekatsekisiwi.+4 Wansati la nga ni vuswikoti i harhi eka n’wini wakwe,+ kambe loyi a nyumisaka u fana ni ku bola emarhambyini yakwe.+5 Miehleketo ya lavo lulama i vuavanyisi;+ ku lawuriwa hi lavo homboloka i vuxisi.+6 Marito ya lavo homboloka ma tumbelela ngati,+ kambe nomu wa lavo lulama hi wona wu nga ta va kutsula.+7 Lavo homboloka va hluriwa, naswona a va ha ri kona,+ kambe yindlu ya lavo lulama yi ta tshama yi ri kona.+8 Hikuva munhu u ta dzunisiwa hikwalaho ka nomu wakwe wa vutlhari,+ kambe loyi a hombolokeke embilwini u ta hlekuriwa.+9 Wa antswa loyi a pfumalaka xindzhuti kambe a ri ni nandza ku ri ni loyi a tidzunisaka kambe a pfumala xinkwa.+10 Lowo lulama u khathalela moya-xiviri wa xifuwo xakwe,+ kambe tintswalo ta lavo homboloka ti ni tihanyi.+11 Loyi a rimaka misava yakwe u ta eneriseka hi xinkwa,+ kambe loyi a hlongorisaka swilo leswi nga pfuniki nchumu u ni mbilu yo hunguka.+12 Lowo homboloka u navele xilo lexi phasiweke hi vanhu vo biha;+ kambe loko ku ri rimitsu ra lavo lulama, ri veka mihandzu.+13 Munhu wo biha u yengiwa hi ku tlula nawu ka milomu,+ kambe lowo lulama wa huma emaxangwini.+14 U xurha hi leswinene leswi humaka eka mihandzu ya nomu wa munhu,+ ni leswi swi endliwaka hi mavoko ya munhu swi tlhelela eka yena.+15 Ndlela ya xiphukuphuku yi lulamile ematihlweni ya xona,+ kambe loyi a yingisaka xitsundzuxo u tlharihile.+16 I xiphukuphuku lexi twarisaka ku dyiwa hi mbitsi ka xona hi siku rero,+ kambe lowo tlhariha u funengeta tingana.+17 Loyi a vulavulaka swo tshembeka u ta vula swo lulama,+ kambe mbhoni ya vunwa, ya xisa.+18 U kona la vulavulaka handle ko anakanya ku fana ni ku tlhava ka banga,+ kambe ririmi ra lavo tlhariha ra horisa.+19 Nomu wa ntiyiso+ wu ta simekiwa wu tiya hi masiku,+ kambe ririmi ra mavunwa a ri nge tlhaveriwi hi dyambu.+20 Vuxisi byi le timbilwini ta lava va kunguhataka mano yo biha,+ kambe lava va kunguhataka ku rhula va tsaka.+21 Ku hava nchumu wo biha lowu nga ta wela lowo lulama,+ kambe lavo homboloka kunene va ta va ni makhombo yo tala.+22 Milomu ya vunwa i nchumu lowu nyenyetsaka eka Yehovha,+ kambe lava va endlaka hi ku tshembeka va n’wi tsakisa.+23 Munhu wo tlhariha u funengeta vutivi,+ kambe mbilu ya swihunguki yi huwelela vuphukuphuku.+24 Voko ra lava va gingiritekaka hi rona leri nga ta fuma,+ kambe voko leri lolohaka ri ta endla ntirho wo sindzisiwa.+25 Ku vilela embilwini ya munhu hi kona loku nga ta yi tshova,+ kambe rito lerinene ra yi tsakisa.+26 Lowo lulama u kambela madyelo yakwe, kambe ndlela ya lavo homboloka ya va tsendzelekisa.+27 Vulolo a byi nge swi hlongorisi swiharhi,+ kambe la gingiritekaka i rifuwo ra risima ra munhu.28 Ku ni vutomi endleleni ya ku lulama,+ naswona riendzo a ri vuli rifu endleleni ya rona.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yeremiya 37:1-21
37 Hosi Sedekiyasi+ n’wana wa Yosiya+ a sungula ku fuma ematshan’weni ya Koniya+ n’wana wa Yoyakimi,+ loyi Nebukadretsara hosi ya Babilona a n’wi endleke hosi etikweni ra Yuda.+2 Kutani yena ni malandza yakwe ni vanhu va tiko a va ma yingisanga marito ya Yehovha+ lawa a ma vuleke a tirhisa Yeremiya lowa muprofeta.+3 Hosi Sedekiyasi a rhuma Yehukali+ n’wana wa Xelemiya na Sofaniya+ n’wana wa Maseya+ lowa muprista a ya eka Yeremiya lowa muprofeta, a ku: “Hi kombela u hi khongelela eka Yehovha Xikwembu xa hina.”+4 Kutani Yeremiya a a nghena a tlhela a huma exikarhi ka vanhu,+ hikuva a va nga n’wi nghenisanga endlwini ya vubohiwa.5 A ku ri ni vandla ra nyimpi ra Faro leri a ri huma aEgipta;+ kutani Vakalidiya lava a va rhendzele Yerusalema va twa xiviko malunghana na vona. Hiloko va tshika ku hlasela Yerusalema.+6 Rito ra Yehovha ri fika eka Yeremiya lowa muprofeta, ri ku:7 “Yehovha Xikwembu xa Israyele u te, ‘Mi fanele mi byela hosi ya Yuda, leyi yi mi rhumeke eka mina leswaku mi ta vutisisa ha mina,+ mi ku: “Waswivo! Vandla ra nyimpi ra Faro leri taka eka n’wina hi xikongomelo xo nyika mpfuno ri ta boheka ku tlhelela etikweni ra rona, aEgipta.+8 Kunene Vakalidiya va ta vuya kutani va lwa ni muti lowu, va wu teka, va wu hisa hi ndzilo.”+9 Yehovha u te: “Mi nga tshuki mi xisa mimoya-xiviri ya n’wina,+ mi ku, ‘Kunene Vakalidiya va ta suka eka hina,’ hikuva a va nge suki.10 Hikuva loko n’wina mi dlaye vandla hinkwaro ra nyimpi ra Vakalidiya lava va lwaka na n’wina+ kutani exikarhi ka vona ku sala vanhu lava tlhaviweke,+ un’wana ni un’wana u ta pfuka entsongeni wakwe kutani a hisa muti lowu hi ndzilo.”’”11 Kuteloko vandla ra nyimpi ra Vakalidiya ri tshike ku hlasela Yerusalema+ hikwalaho ka vandla ra nyimpi ra Faro,+12 Yeremiya a suka eYerusalema a ya etikweni ra Benjamini+ kutani a kuma xiphemu xakwe exikarhi ka vanhu.13 Kuteloko a ri eNyangweni ya Benjamini,+ a ku ri ni ndhuna leyi langutelaka, leyi vito ra yona a ku ri Iraya n’wana wa Xelemiya n’wana wa Hananiya. Kavaloko yi khoma Yeremiya lowa muprofeta, yi ku: “Wena u wela eka Vakalidiya!”14 Kambe Yeremiya a ku: “I mavunwa!+ A ndzi weli eka Vakalidiya.” Kambe a yi n’wi yingisanga. Kutani Iraya a khoma Yeremiya, a n’wi yisa eka tihosana.15 Hiloko tihosana+ ti hlundzukela Yeremiya,+ kutani ti n’wi ba,+ ti n’wi nghenisa endlwini ya tinsimbi,+ endlwini ya Yonatani+ lowa matsalana, hikuva a ti yi endle yindlu ya vubohiwa.+16 Loko Yeremiya a nghene endlwini ya xihlovo+ ni le makamareni ya munyama, Yeremiya a hambeta a tshama kona masiku yo tala.17 Kutani Hosi Sedekiyasi a rhumela rito leswaku a ya tekiwa, hiloko hosi yi sungula ku n’wi vutisa swivutiso endlwini ya yena evutumbelweni.+ Hiloko a ku: “Xana ri kona rito leri humaka eka Yehovha?” Yeremiya a ku: “Ri kona!” A ya emahlweni a ku: “U ta nyiketiwa evokweni ra hosi ya Babilona!”+18 Kutani Yeremiya a byela Hosi Sedekiyasi a ku: “Xana ndzi ku dyohele hi ndlela yihi wena ni malandza ya wena ni vanhu lava,+ leswi mi ndzi ngheniseke endlwini ya vubohiwa?19 Kutani, xana va kwihi vaprofeta va n’wina lava va mi profeteleke, va ku, ‘Hosi ya Babilona a yi nge ti eka n’wina ni le ka tiko leri’?+20 Kutani ndzi kombela u yingisa, Wena hosi yanga. Ndzi kombela leswaku xikombelo xa mina xa tintswalo+ xi wela emahlweni ka wena, naswona u nga ndzi tlheriseli endlwini ya Yonatani+ lowa matsalana, leswaku ndzi nga feli kwalaho.”+21 Hikwalaho Hosi Sedekiyasi a nyika xileriso, kutani va nghenisa Yeremiya ekhotsweni eXivaveni xa Murindzi;+ naswona siku ni siku a a nyikiwa xinkwa xa xirhendzevutana xi huma exitarateni xa vabaki,+ kukondza xinkwa hinkwaxo xi hela emutini.+ Yeremiya a ya emahlweni a tshama eXivaveni xa Murindzi.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 52:1-15
52 Pfuka, pfuka, tiambexe ntamu wa wena,+ Wena Siyoni! Ambala tinguvu ta wena to saseka,+ Wena Yerusalema, muti wo kwetsima!+ Hikuva loyi a nga yimbangiki ni loyi a nga basangiki a nge he ngheni eka wena.+2 Tidzudze ritshuri,+ pfuka, tshama ehansi, Wena Yerusalema. Tintshunxe switsimbo swa nhamu ya wena, Wena nhwanyana wa Siyoni la nga khumbi.+3 Hikuva Yehovha u te: “N’wina mi xaviseriwe swa hava,+ naswona a mi nge xaviwi hi mali.”+4 Hikuva Yehovha, Hosi leyi Lawulaka u te: “Vanhu va mina va rhelele aEgipta eku sunguleni va ya luvela kona;+ kasi loko ku ri Asiriya u va tshikilerile ku nga ri na xivangelo.”5 “Kutani, xana ndzi vuyeriwa hi yini laha?” ku vula Yehovha. “Hikuva vanhu va mina va tekiwe swa hava.+ Lava va va fumaka va tshamela ku kolola,”+ ku vula Yehovha, “naswona nkarhi hinkwawo, siku hinkwaro, vito ra mina a ri khomiwa hi ndlela leyi nga kombisiki xichavo.+6 Hikwalaho ka sweswo vanhu va mina va ta tiva vito ra mina,+ hi xivangelo xexo esikwini rero, hikuva hi mina Loyi a vulavulaka.+ Waswivo! Hi mina.”7 Milenge+ ya loyi a tisaka mahungu lamanene+ ya languteka hakunene ehenhla ka tintshava, loyi a twarisaka ku rhula,+ loyi a tisaka mahungu lamanene ya leswo antswa,+ loyi a twarisaka ku ponisiwa,+ loyi a byelaka Siyoni a ku: “Xikwembu xa wena i hosi!”+8 Yingisa! Varindzi+ va wena va ta tlakusa rito ra vona.+ Hi vun’we va hambeta va huwelela hi ku tsaka; hikuva va ta vona hi tihlo+ rin’we loko Yehovha a tlherisela Siyoni.+9 Khanani, huwelelani hi ku tsaka hi vun’we, n’wina tindhawu leti onhakeke ta Yerusalema,+ hikuva Yehovha u chavelele vanhu vakwe;+ u kutsule Yerusalema.+10 Yehovha u pfule voko rakwe ro kwetsima ematihlweni ya matiko hinkwawo;+ makumu hinkwawo ya misava ma fanele ma vona ku ponisiwa loku humaka eka Xikwembu xa hina.+11 Sukani, sukani, humani kona,+ mi nga khumbi nchumu lexi nga basangiki;+ humani exikarhi ka yena,+ tshamani mi basile, n’wina lava rhwalaka swibya swa Yehovha.+12 Hikuva n’wina mi ta huma mi nga chavi nchumu,+ naswona a mi nge fambi hi ku chava. Hikuva Yehovha u ta va a famba emahlweni ka n’wina,+ Xikwembu xa Israyele xi ta mi rindza endzhaku.+13 Waswivo! Nandza+ wa mina u ta endla hi ku twisisa.+ U ta va exiyin’weni lexi tlakukeke naswona kunene u ta tlakusiwa, a yisiwa ehenhla swinene.+14 Hilaha vo tala a va n’wi languta hakona hi ku hlamala+—ku onhaka ka ku languteka+ kakwe ku ve kukulu swinene ku tlula ka munhu wihi ni wihi naswona xivumbeko+ xakwe lexikulu a xi tlula xa vana va vanhu—15 u ta chavisa matiko yo tala hi ndlela yoleyo.+ Tihosi ti ta pfala milomu emahlweni ka yena,+ hikuva entiyisweni ti ta vona leswi ti nga si tshamaka ti runguleriwa swona, naswona ti ta yisa miehleketo eka leswi ti nga si tshamaka ti swi twa.+


text:
1Jesu a di rana vapizane, nya likhumi na vavili a gu va ninga tshivba nya gututumise maphuvbo nya guvivbe ni gu hawulugisa madwali ni mafumbu yatshavbo nya dzingumbe. 2Malina yawe khaya: Nya guphele khu Simoni, a ranwago pwani khu Pedro, ni ndriyaye Andreya; Jakobe ni ndriyaye Johane, sanana sa Zebhedhewu; 3Filipi ni Bhartolomewu; Tomasi ni Matewu, mukhuphisi; Jakobe, gyanana gya Alifewu, ni Tadhewu; 4Simoni Mukananewu, ni Judha Sikarioti, a gu uye a nga mu ningelago. 5Jesu a di rumela vatshavbo nya likhumi na vavili, whane nya gu na va ningide sileletelo sesi. "Mu nga gimbilelini dzindrangani nya mahedheni, mu nga belini dhoropani nya Vasamariya. 6Phelani khu gu yela dzinvuta dzi dzimedego dza nyumbani ga Israeli. 7Gimbilani na mu guhuwelela, khenu: 'Wufumu wa ndzadzini womo vbafuvbi.' 8Hawulugisani vadwali, wusani va nya gufa; hawulugisani va nya sokono ni gu tutumisa maphuvbo nya guvivbe. Mu ningidwe mahala; ningelani nenu mahala. 9Mu nga pharini dzitsapawu nya ndralama, mwendro nya parata, mwendro nya sugu dziborisani gwanu; 10mu nga pharini mirava nya dzimbuva, mwendro dzingandzu dzimbili, silato ni ndronga; kholu githumi gi na ni fanelo nya guhodziswe. 11Ni levbi lidhoropa mwendro talala mu na gu belago, vbwetani guti mwendro womo muthu nya gutumbege. Khalani ndrangani gwaye kala mu gu vbindra. 12Ndrangani mu na gu belago, va loseni kharati: 'Gurula gu na manege ndrangani mamu.' 13Ndranga yoyo ya gu bani yiri ni fanelo, gurula gwanu gu na khale avbo; aholu ya gu bani yiri mwalo fanelo, gu na bwelele gwanu. 14Gasi avbo mu si yingedwigo, mwendro gumba hakhwa mahungo yanu, mwa gu duga khu ndrangani momo, mwendro dhoropani momo, phuphuthani kudzudzwane migondroni gwanu. 15Khu lisine nyi ngu mi embelani, kheni litshigu nya lamulo, lidhoropa lolo li na dayiswa guvbindra Sodhoma ni Ghomora. 16"Nya gu mu rumelani kha nga dzinvuta vbakari nya masolwa; khu kharato, gengelani kha nga dzinyoga; mu rula kha nga matuva. 17Gwadigwadi ni vathu! Va na mi yisani vbakari nya madhota, va mi kwamula mu dzinyumbani gwawe nya nombelo; 18mu na yiswa mbeli nya vafumeli ni dzipfhumwana khu kota yangu, mufela guya fakaza mahoni gwawe ni mahoni nya mahedheni. 19Aholu, mwa gu ningedwani, mu nga dzi garadzi khiso mu na gu ya ganelago ni maganelelo ya kone; gikhati gyogyo mu na embedwa igyo mu na ganelago. 20Kholu khandrenu mu na ganelago, Liphuvbo la Babe wanu khilo li na mi ganelelago. 21Ndruye a na songisa ndriyaye; babe a songisa mwanaye; sanana si na wugela vavelegi si va songisa. 22Gasi enu mu na zondrwa khu vatshavbo khu kota nya lina langu. Aholu uye a tsaramago kala mahegiso a na vbanyiswa. 23Mwa gu tutumiswa dhoropani nya gukari, thavelani ga limbe. Khu lisine nyi ngu mi embelani, kheni: kha mu na vbedza gu dzuwulugela madhoropa ya Israeli na si gu vbohi Mwamana wa Muthu. 24"Mupizane kha vbindri muhevbudzi waye, ni githumi kha gi vbindri mune yaye. 25Gu enede ga mupizane a gu dzi kodza gufana ni muhevbudzi waye, ni githumi gu godza mune waye. Ambari nya gukhuwe khu mune ndranga va nga mu vala khavo khuye Bhelzebhu, va na khavo ginani khu ngamo yaye? 26"Khu kharato, mu nga thavi gilo, kholu gi mwalo gi nga sihwa gi na gumba tugudwa; kha nga gambe, mwalo sihalo a na gumba tidwa. 27Iso nyi mi embelago mu gidemani, si tiviseni safani nya mihani; niso muyago khu gu lembedwa, si pwadzeni khu vbatshani nya dzinyumba. 28Mu nga thavi avo va songago givili, na va si dzi kodzi gu songa hefemulo. Thavani, uye a dzi kodzago gu rinya givili ni hefemulo phalani nya nilo. 29Ina kha si ngu rengiswa sinyoni sivili khu kinyeta mweyo basi, gani? Ambari ulo gimwalo ni gimwegyo gi fago nyamba dzumedziswa khu Babe wanu! 30Ahati enu, nya gukhenu ni ndzudzu wa hungoni gwanu wu valedwe watshavbo! 31Khu kharato, mu nga thavi mu ngu phasa ngudzu guvbindra sinyoni nya singi. 32"Watshavbo uye a nyi dzumelago vbakari nya vathu, nyi na mu dzumela neni mahoni ga Babe wangu a guromo ndzadzini. 33Gasi uye a nyi dangago vbakari nya vathu, nyi na mu danga neni mahoni ga Babe wangu a guromo ndzadzini. 34"Mu nga pimisi nya gukhenu nyi di resa gurula mafuni; kha nya resa gurula, aholu nyimbi. 35Kholu nyi dzude nyita hambanisa mwamana ni babe waye, nyamahegyane ni mayi waye, ngadzamwane ni mayinasale waye. 36Khu kharato, valala nya muthu va na dugela mu valongoni gwaye. 37"Uye a golago babe mwendro mayi guvbindra idzo a nyi golago khidzo, kha nyi faneli. Ni uye a golago mwanaye nya gikhwathana mwendro nya gyagadzyana guvbindra idzo a nyi golago khidzo, kha nyi faneli. 38Uye a si rwaligo gihambano gyaye a nyi landra, kha nyi faneli. 39Uye a zamago gu vegedza womi waye, a na dzimeledwa khuwo, ni wule a na gu dzimedzago womi waye khu kota yangu a na wu mana. 40"Uye a mi hakhago, kheni a nyi hakhago; gasi uye a nyi hakhago a ngu hakha wule a nga nyi rumelago. 41Uye a hakhago muphrofeti kha nga muphrofeti, a na hakha tshatshazelo nya nga wa muphrofeti; uye a hakhago muthu nya ndruda kha nga muthu nya ndruda, a na hakha tshatshazelo nya nga wa muthu nya ndruda. 42Uye a ningago khokho nya mati nya gudzidzile ga moyo nya vapizane vangu nya gusolege, khu gu mu ti nya gukhuye mupizane wangu, khu lisine nyi ngu mi embelani, kha na dzimeledwa khu tshatshazelo."
Copyright
Learn More